
Π λησιάζοντας το τέλος της χιλιετίας, γινόμαστε αντικείμενα και 
υποκείμενα μιας βίαιης αναπροσαρμογής της κυρίαρχης πρα¬ 
γματικότητας. Η παγκοσμιοποίηση της αγοράς, σε συνδυασμό 
με τη σταδιακή διάλυση του «κράτους πρόνοιας» επιφέρουν ραγδαίες 
ανακατατάξεις σε ολόκληρο τον κόσμο. 

Η μεταβίβαση όλο και περισσότερης πολιτικής εξουσίας σε υπερεθνι¬ 
κούς σχηματισμούς (ΕΕ., ΝΑΡΤΑ, ΑδΕΑΝ, Σύνοδος 7+1, Δ.Ν.Τ., 
Παγκόσμια Τράπεζα), η συγκρότηση επιχειρηματικών συμμαχιών σε 
πλανητικό πλέον επίπεδο, ο μετασχηματισμός της εργασιακής διαδικα¬ 
σίας μέσω αναδιάρθρωσης της παραγωγής αλλά και των νέων τεχνολο¬ 
γιών που τη συνεπάγει, καθώς και η εντεινόμενη υποβάθμιση του περι¬ 
βάλλοντος συνιστούν τα σημαντικότερα από τα νέα χαρακτηριστικά 
που επιδρούν σε όλο το φάσμα της ανθρώπινης δραστηριότητας. 

Η εμμονή σε θεωρητικά εργαλεία και πρακτικές (κόμμα, συνδικάτο 
κτλ.) οι οποίες εξάντλησαν τη δυναμική τους στην κρατική συνδιαχεί- 
ριση και στην ανατροφοδότηση του καπιταλισμού δεν μπορεί να συνο¬ 
δεύεται με μεγάλες προσδοκίες. Ο παραδοσιακός συνδικαλισμός απο¬ 
κτά -και πρακτικά πλέον- συγκεκριμένα όρια. Το σύστημα αναιρεί τις 
επιμέρους μεταρρυθμίσεις που είχε υποχρεωθεί να παραχωρήσει και το 
παραδοσιακό πλαίσιο διεκδικήσεων που ζητά την επιστροφή του σε μία 
προγενέστερη «προστατευτική» περίοδο είναι ανεπαρκές. Ο μονόδρο¬ 
μος της αιτηματολογίας και του «μερικού» που ακολουθήθηκε στο 
πλαίσιο της ανάπτυξης του «κοινωνικού κράτους» ωθεί σε αδιέξοδο 
όσον αφορά την ανατροπή του κοινωνικού συστήματος. Διότι, πώς 
μπορούν τα παραδοσιακά συνδικαλιστικά προτάγματα να αναπτύξουν 
μια αληθινά ριζοσπαστική προοπτική όταν εμφανίζονται διαρκώς νέες 
κοινωνικές ομαδοποιήσεις όπως και νέες διαστρωματώσεις στον εργα¬ 
σιακό κυκεώνα οι οποίες μεταβάλλουν το στερεότυπο δίπολο μεταξύ 
εργάτη και αφεντικού; Άνεργοι, μετανάστες, προσωρινοί απασχολήσι- 
μοι, άστεγοι, ηλικιωμένοι είναι μόνο μερικές από τις κατηγορίες οι 
οποίες υφίστανται το «θρίαμβο» της οικονομίας. Πού μπορεί να φτάσει 
ένας συνδικαλιστικός αγώνας όταν οι εργαζόμενοι τρέμουν στην ιδέα 
ενός εκσυγχρονιστικού ττνεύματος που θα τους καθηλώσει στα ταμεία 
ανεργίας ή μιας μεταφοράς ενός εργοστασίου εκατοντάδες χιλιόμετρα 
μακριά -σε κάποια «υπανάπτυκτη» ή «νεοαναπτυσσόμενη» χώρα- 
προκειμένου τα αφεντικά να μειώσουν το κόστος της παραγωγής με φτηνά 
εργατικά χέρια και να ησυχάσουν από τις απεργίες; 


• Για να γίνουν πράξεις 
πρέπει πρώτα οι ιδέες να 
κυκλοφορούν ... 

• Σχέδιο Καποδίστριας: οι 
κοινότητες στο μάτι του 
κυκλώνα 

• Αυτόνομη παρέμβαση 
πολιτών Γλυκών Νερών 

• Προδρομικές κατακτήσεις 
στην τοπική αυτοδιοίκηση 

• Κοινότητες και λαϊκές 
συνελεύσεις στις Σέρρες επί 
οθωμανικής κυριαρχίας 















ΠΡΟΛΟΓΙΚΟ ΣΗΜΕΙΩΜΑ 


Μήπως εκτός των άλλων θα έπρεπε 
να αφήσουμε στην άκρη όπως μας 
προτείνουν, σύσσωμες οι οργανώσεις 
και τα κόμματα της καθεστωτικής 
αριστεράς κάθε λόγο για την 
κατάργηση της μισθωτής δουλείας 
προκειμένου να διεκδικήσουμε για 
όλους\ες έναν πενθήμερο εκβιασμό 
και ένα «ελεύθερο» Σαββατοκύρια¬ 
κο; 

Ας μη γελιόμαστε. Η ανακήρυξη 
της εργατικι'ις ή οποιασδήποτε τάξης 
ή κοινωνικού στρώματος σε επανα¬ 
στατικό υποκείμενο, της πολιτικής 
βελτίωσης ή διατι'ιρησης των εργασι¬ 
ακών συνθηκών και εντέλει η οποια¬ 
δήποτε λογικιί της «διάβρωσης του 
συστήματος από τα μέσα» δεν έχει 
οδηγι'ισει παρά στην ισχυροποίηση 
του κράτους ως υπεργραφειοκρατι- 
κού θεσμού λήψης αποφάσεων, των 
οικονομικών διακρίσεων και της 
αναπαραγωγής του διαχωρισμού των 
κοινωνικών ρόλων. 

Η αντίθεση ανάμεσα στην κυριαρ¬ 
χία και την ελευθερία, ανάμεσα στην 
οικονομικηί ανισότητα και την κοινο¬ 
κτημοσύνη είναι βασικι'ι και θεμελια¬ 
κή. Από τη μια θριαμβεύει επί πτω¬ 
μάτων ο κόσμος ττις διαμεσολάβη- 
σης καθιστώντας κάθε όψη της ζωής 
ένα χειραγωγημένο γίγνεσθαι κι από 
τιιν άλλη διανοίγεται ο κόσμος της 
κοινωνικής αυτονομίας και της αυτο¬ 
διεύθυνσης με δείγματα αυτοθέσμι- 
σης στο οργανικά πολύπλευρο κοι¬ 
νωνικό κι ατομικό ζήτημα. Η άμεση 
δημοκρατία εκκινώντας από 'η]ν αρ¬ 
χαία αθηναϊκή πόλη αποτελεί μια βα¬ 
θιά ριζωμένη τάση των συλλογικών 
απελευθερωτικών εγχειρημάτων. 

Σ’ αυτόν το δεύτερο κόσμο θα θέ¬ 
λαμε να γεννηθούμε κι έναν τέτοιο 
κόσμο θέλουμε να γεννάμε σε κάθε 
σφαίρα της δημόσιας και ιδιωτικής 
ζωής. Ο κόσμος αυτός γεννιέται, δο¬ 
κιμάζεται, αντιπαλεύει το κυρίαρχο 
και πρέπει να διευρύνεται καθημερι¬ 
νά μέσα από ττ) δημιουργία ελευθερι- 
ακών μορφών οργάνωσης σχετικών 
με την ανασύσταση και αναζωογόνη¬ 
ση του σώματος των πολιτών και της 


άμεσης δημοκρατίας σε κάθε τομέα 
της κοινωνικής ζωής αλλά και τον 
επιμερισμό του σε ομάδες αντιθεσμι- 
κής δράσης, επιτροπών γειτονιάς, 
αυτοδιαχειριζόμενων στεκιών, κοι¬ 
νωνικών κέντρων, αυτόνομων συνδι¬ 
καλιστικών κινήσεων, συνεργατικών 
ενώσεων (κολλεκτίβων, κοοπερατί- 
βων, τραπεζών αλληλοβοήθειας, μη 
εμπορευματοποιημένων εργαστη¬ 
ρίων τέχνης, συγκρότησης ελευθερι- 
ακών σχολείων κτλ.). Μιλάμε με δυο 
λόγια για τη δημιουργία μιας διαφο¬ 
ρετικής πολιτισμικής -και όχι απλώς 
πολιτικής- πρότασης που δεν μπορεί 
παρά να βλέπει την αλληλοστιίριξη 
και διεύρυνση όλων αυτών των δρα¬ 
στηριοτήτων σε μια συνομοσπονδια- 
κή ή τουλάχιστον οριζόντια συσχέτι- 
ση και οργανική συνύπαρξή τους. 
Μια κοινότητα που να αναιρεί τον 
κατακερματισμό του χρόνου στην 
πράξη καθιστώντας τις ελευθεριακές 
αντιλήψεις βιώματα και εμπειρίες 
της καθημερινότητας. 

Μέσα στα πλαίσια των τοπικών 
κοινοτήτων βασιζόμενων στην άμε¬ 
ση και οικονομική δημοκρατία είναι 
δυνατόν να εξαλείφονται οι αντα¬ 
γωνιστικοί διαχωρισμοί που φέρνουν 
αντιμέτωπη μια ομάδα έναντι μιας 
άλλης στο επίπεδο της κοινωνικής 
τάξης, ττις επαγγελματικής απασχό¬ 
λησης, του φύλου, της εθνότητας, 
της φυλής, της ηλικίας, της εκπαίδευ¬ 
σης ή κάθε άλλου που αναπαράγει τις 
κάθετες διακρίσεις. 

Θεωρώντας ακόμη ότι αργά ή γρή¬ 
γορα κάθε κίνημα ριζικής κοινωνικής 
αλλαγής πρέπει να καταπιαστεί με 
τον τρόπο που οι άνθρωποι παράγουν 
τα υλικά μέσα της ζωής τους -την 
τροφή τους, την κατοικία τους και το 
ρουχισμό τους- και με τον τρόπο που 
τα μέσα αυτά διανέμονται, προχωρή¬ 
σαμε στην έκδοση του συγκεκριμέ¬ 
νου περιοδικού μέσα από το οποίο 
σκοπεύουμε καταρχήν να συμβάλ¬ 
λουμε σε μια διαρκή συζήτηση σχετι¬ 
κά με τη θεωρητική διερεύνηση των 
τρόπων αυτών αλλά και με την προ¬ 
ώθηση της πραγμάτωσης τους. 


Οι θεματικές ενότητες του περιοδι¬ 
κού κινούνται γύρω από; 

•Την παρουσίαση κινι'ισεων που λει¬ 
τουργούν προς την κατεύθυνση της 
αυτοδιεύθυνσης σε τοπικό επίπεδο 
και της άμεσης δημοκρατίας (αυτό¬ 
νομες κινήσεις πολιτών, αυτοδια- 
χειριζόμενα στέκια και κοινωνικά 
κέντρα, επιτροπές γειτονιάς, αυτό¬ 
νομα συνδικάτα κ.ά.). 

•Την παρουσίαση υπαρχόντων συ¬ 
νεργατικών εγχειρημάτων με μη ιε¬ 
ραρχική δομή (κοοπερατίβες, κολε¬ 
κτίβες, τράπεζες αλληλοβοήθειας 
κ.ά.). 

•Διάφορα ουσιαστικά ζητήματα 
όπως είναι οι εναλλακτικές μορφές 
ενέργειας, η ελευθεριακή οργάνω¬ 
ση της παιδείας, η σχέση διαφόρων 
τρόπων γεωργικής καλλιέργειας με 
την οικολογική) ισορροπία κ.ά. 

•Την πλούσια κοινοτιστικι) και συνε¬ 
ταιριστική παράδοση με την ανάλο¬ 
γη βέβαια κριτική η οποία άκμασε 
στην ελλαδικι) ύπαιθρο μέχρι τη 
σταδιακή διάλυση των κοινοτικών 
συνεκτικών δεσμών από το ελληνι¬ 
κό κράτος. 

Οι θεματικές αυτές ενότητες 
δημιουργούν ένα πλαίσιο αρκετά 
δεκτικό σε ένα μεγάλο εύρος κειμέ¬ 
νων. Αρχική επιθυμία είναι να προ¬ 
βληθεί μέσα από τις σελίδες του πε¬ 
ριοδικού μια ποικιλία απόψεων σε 
σχέση με τα παραπάνω ζητήματα εκ¬ 
φρασμένη από όλους εκείνους τους 
ανθρώπους ή τις συλλογικότητες που 
κατευθύνονται προς τη δημιουργία ή 
έχουν δημιουργήσει συνεργατικές 
δομές πολιτικού ή κοινωνικοοικονο¬ 
μικού χαρακτήρα στη βάση της αυτο¬ 
διαχείρισης και της άμεσης δημοκρα¬ 
τίας. Ακόμη μπορούν να παρουσια¬ 
στούν στιγμές της ανθρώπινης ιστο¬ 
ρίας που προήγαγαν τις ιδέες της 
αυτοδιοίκησης ή ενός προδρομικού 
συνομοσπονδισμού (π.χ. οι μητρο- 
κωμίες, οι ομάδες χωριών και τα 
ελευθερικά χωριά των βυζμντινών 
χρόνων κ.ά.) και του συνεργατισμού 
(π.χ. συντεχνίες χτιστών κ.ά.) που η 
επίσημη ιστορία φρόντισε να τις 

Για να γίνουν πράξεις 
πρέπει πρώτα οι ιδέες 
να κυκλοφορούν... 


πετάξει στην άκρη καν η καθε¬ 
στωτική λαογραφία να τις αποτε¬ 
λειώσει καθιστώντας τες αποστει¬ 
ρωμένα «γραφικά» θέματα. 

Η συνεχής ανταλλαγι'ι απόψεων 
και η σύνθεσή τους μέσα από τις 
στήλες του περιοδικού θα μπορού¬ 
σαν μεταξύ άλλων να αποτελόσουν 
ττ| βάση μιας πιο συχνής επικοινω¬ 
νίας συλλογικοτήτων και ατόμων 
που θα προχωρήσουν μέσα από κοι¬ 
νές συμφωνίες στη διοργάνωση 
ανοιχτών εκδηλώσεων, στην 



παραγωγή ντοκιμαντέρ που να 
αποτυπώνουν τις κοινοτιστικές πα¬ 
ραδόσεις -οι οποίες μόνο σαν θύ- 
μιίσες στο μυαλό των μεγάλων έ¬ 
χουν μείνει- και στην προώθησί] 
στην πράξη του ελευθεριακού συ¬ 
νεργατισμού. 

Ως κατακλείδα, θέλουμε απλώς 
και μόνο να τονίσουμε πως τα 
ζητήματα που πραγματεύεται το 
περιοδικό δεν είναι ζητήματα που 
έχουν να κάνουν μόνο με ένα 
άπιαστο και μακρινό αύριο ούτε 
έχουμε διάθεση μόνο για ατελείωτες 
συζητήσεις. Συνιστούν τον τρόπο με 
τον οποίο ζούμε, πώς περνάει η 
καθημερινότητα μας και το πώς 
μπορούμε να εντάξουμε τις ιδέες 
μας σε αυτήν, κάτι από αυτό που 
νιώθουμε και σκεφτόμαστε, 
αρνούμενοι να θεωρούμε τη ζωή 
σαν έναν τυφλοσούρτη πού θα τον 
πάμε έτσι ως το τέλος. 

Η συντακτική ομάδα 


Υ πάρχουν χίλιοι δυο λόγοι 
μέσα από τα μονοπάτια 
της θεωρίας ή τις 
εμπειρίες της καθημερινότητας 
που μπορούν να οδηγήσουν στο 
συμπέρασμα ότι η ανάπτυξη 
ελευθεριακών μορφών οργάνωσης 
σε διάφορα πεδία της κοινωνικής 
ζωής (π.χ. πολιτική, εκπαίδευση, 
οικονομία κλπ) ή στο σύνολό της 
αποτελεί πλέον επιτακτική 
αναγκαιότητα αλλά και -πάνω απ’ 
όλα- άμεση επιθυμία. Σ’ ένα 
τέτοιο κείμενο δεν μπορούν ασφα¬ 
λώς ν’ αναφερθούν όλοι αυτοί οι 
λόγοι. Ωστόσο, μπορούν να σκια- 
γραφηθούν μέσα από τη διατύπω¬ 
ση ορισμένων -κατευθυντήριων 
προς αυτούς- σημείων. 

Ο καπιταλισμός, αφού κατάφερε 
να επικρατήσει σ’ ολόκληρο τον 
πλανήτη, άρχισε πλέον να αναδιαρ- 
θρώνεται μέσα από τον εκχρηματι- 
σμό κυριολεκτικά των πάντων και 
τΐ] συγκρότησηση μιας παγκοσμιο- 
ποιημένης αγοράς. Αρχικά, φρό¬ 
ντισε να διαλύσει όλες τις προ- 
καπιταλιστικές κοινωνικοοικονο¬ 
μικές σχέσεις. Για να διαλύσει αυτές 
τις σχέσεις, διέλυσε τον κοινωνικό 
ιστό που τις δημιουργούσε, την 
κοινότητα, η οποία αποτελεί τον 
κοινωνικό και πολιτικό οργανισμό 
που για χιλιετηρίδες τώρα επέλεξε 
το ανθρώπινο είδος να συγκροτήσει 
προκειμένου να καλυφθούν μέσα 
απ’ αυτόν οι ανάγκες του και να 
εφραστούν οι επιθυμίες του. 
Φτάσαμε λοιπόν σήμερα σε μία κρί¬ 
σιμη ιστορική στιγμή που η αστι¬ 
κοποίηση και η ολοκληρωτική κυρι¬ 
αρχία της καπιταλιστικής αγοράς 
έχουν εξοβελίσει από την ανθρωπό¬ 
τητα τις (πραγματικές) έννοιες της 





τοπικής αυτοδιεύθυνσης (αυτονο¬ 
μία), της σχετικής αυτάρκειας, της 
κοινοτικής αλληλεγγύηςαλληλο- 
βοήθειας, της άμεσης σύνδεσης πα-/· 
ραγωγής και κατανάλωσης, της συν- 
διαχείρισης, της ανώνυμης 

δημιουργίας που είναι κτήμα όλων 
(και γι’ αυτό συνεχώς εξελισσόταν), 
της αρμονικής συνύπαρξης των 
ανθρώπινων κοινοτήτων με το 
περιβάλλον κλπ. Έτσι, έχουμε φτάσει 
στο σημείο όπου στα σύγχρονα 
οικιστικά σύνολα -είτε είναι 
γιγάντιες μεγαλουπόλεις είτε 
αστικοποιημένοι αγροτικοί οικισμοί- 
είναι ανύπαρκτη η έννοια της 
κοινότητας και ό,τι αυτή συνεπά¬ 
γεται, όσον αφορά την πολιτική (με 
την αρχαία ελληνική έννοια της 
λέξης), τιιν οικονομία, ηιν παιδεία 
κλπ. Και στις δυο περιπτώσεις, οι 
άνθρωποι δουλεύουν ή εμπορεύονται 
για να πληρωθούν και να πάνε στο 
δΐιροΓ ιτιαΓΚεΐ και στα κυριλάτα κατα¬ 
στήματα να καταναλώσουν, έχουν το 
όνειρο της αγοράς ενός ακριβού 
αυτοκινι'ιτου, ψηφίζουν για να διαχει¬ 
ριστούν κάποιοι «ειδικότεροι» την 
επίλυση των κοινών προβλημάτων, 
τραγουδούν ή χορεύουν τα ίδια τρα¬ 
γούδια, ντύνονται πάνω κάτω το ίδιο, 
μιλάνε με την διάλεκτο την ίδια 
γλώσσα και ούτω καθεξής. 

Από την άλλη πλευρά, οποιαδήπο¬ 
τε αναφορά στην περίπτωση μιας ρι¬ 
ζικής κοινωνικής αλλαγής φαντάζει 
όλο και πιο απόμακρη, όχι μόνο επει¬ 
δή ενδυναμώνονται, μέσω των νεών 
τεχνολογικών δυνατοτήτων, οι κυρί¬ 
αρχοι μηχανισμοί, αλλά και επειδή 
ως ένα σημείο αρχίζει να καταρρέει ο 
κλασικός προσδιορισμός του όρου 
«επανάσταση». Αν ως «επανάστα¬ 
ση» ορίζεται η κοινωνικοποίηση των 
μέσων παραγωγής, τότε πώς μπορού¬ 
με να μιλάμε για κάτι τέτοιο, όταν δι¬ 
αλύεται σταδιακά ο οποιοσδήποτε 
κοινωνικός ιστός και αντικαθίσταται 
από συναθροίσεις ατόμων σε αστικές 
ή εξαστισμένες περιοχές; Ας υποθέ¬ 
σουμε πάλι ότι ορισμένες κοινωνικές 
ομάδες συγκρούονται με το κυρίαρχο 
και πραγματώνουν αυτοδιαχειριζό- 
μενες κοινωνικοοικονομικές λει¬ 
τουργίες (π.χ. καταλήψεις κτηρίων, 
συνεργατικές βιοτεχνικές ενώσεις, 
ελευθεριακά σχολεία κλπ) στα πλαί¬ 
σια μιας μεγαλούπολης. Πώς θα μπο¬ 
ρούσαν να ολοκληρώσουν τον πολύ¬ 


μορφο πόλεμο στον οποίο θα εμπλέ¬ 
κονταν (ασφαλώς δεν τίθεται στρατι¬ 
ωτικά το ζήτημα) δίχως να έχουν 
πρόσβαση στον πρωτογενή τομέα 
παραγωγής, όπου και παράγονται τα 
βασικά για την επιβίωσή μας; Πώς 
θα μπορούμε μετά από λίγες δεκαε¬ 
τίες να μιλάμε για αυτοδιαχείριση 
στην ύπαιθρο, όταν οι περισσότερες 
ποικιλίες εντόπιων σπόρων φυτών 
έχουν ήδη εξαφανιστεί και οι παρα¬ 
γωγοί αγρότες εξαρτώνται όλο και 
περισσότερο από πολυεθνικές εταιρί¬ 
ες που παράγουν υβρίδια; 

Ας πάμε τώρα στο επίπεδο της κα¬ 
θημερινότητας. Ο διαρκώς αναδιαρ- 
θρούμενος καπιταλισμός μας επιβάλ¬ 
λει τον ανταγωνισμό και τον ατομικι¬ 



σμό σ’ όλα πλέον τα επίπεδα της κοι¬ 
νωνικής ζωής. Μας θέλει μια ζωή να 
τρέχουμε να βρούμε μεροκάμματο ή 
να τρέχουμε δίχως να παίρνουμε 
ανάσα για να κάνουμε καριέρα. Ανε- 
ξάρτιιτα από τη «φύση» του επαγγέλ¬ 
ματος, δεν είσαι παρά ένας μισθωτός 
σκλάβος, ένας άνεργος, ένας εμπο- 
ράκος, ένα ανώτερο στέλεχος ή ένας 
ληστής κι όσο αντέξεις. Όλα τα πα¬ 
ραπάνω εμφανίζονται στη δομή της 
καπιταλιστικής οικονομίας, η οποία 
έχει αποβάλλει κάθε έννοια συλλογι- 
κότητας, κάθε έννοια κοινού συμφέ¬ 
ροντος. 

Ένα άλλο σημείο είναι ότι στον 
ελλαδικό χώρο τουλάχιστον, οι ελευ- 
θεριακές-αντιεξουσιαστικές συλλογι- 
κότητες που συγκροτούνται έχουν 
μόνο ιδεολογικό ή πολιτικό χαρακτή¬ 
ρα, δίχως να ασχολούνται με καίρια 


ζητήματα της καθημερινής ζωής, 
όπως αυτά της οικονομικι'ις επιβίω¬ 
σης, της εκπαίδευσης, της ανατροφής 
των παιδιών κλπ. Μεταθέτουν δηλα¬ 
δή την υλοποίηση των ιδεών που 
τους διέπει σ’ ένα άγνωστο μακρινό 
μέλλον, δίχως να προσπαθούν να τις 
δοκιμάσουν στην πράξη. Έχουν, ως 
ένα βαθμό, ξεχάσει επομένως ότι 
όλοι έχουν μία μόνο ζωή και μόνο 
μέσα σ’ αυτό το διάστιιμα θα μπορέ¬ 
σουν να ζήσουν κάτι απ’ όλα αυτά 
που πιστεύουν. 

Η δημιουργία μιας άλλης πολιτι- 
σμικιίς πρότασης μπορεί να γεννιέται 
τόσο στις μεγαλουπόλεις όσο και 
στην υπαίθρο. Ωστόσο, αν στις πρώ¬ 
τες υπάρχει (θεωρητικά) η δυνατότη¬ 
τα μιας μεγαλύτερης κυκλοφορίας 
και ανταλλαγής των ελευθεριακών 
ιδεών, στην δεύτερη υπάρχει (πρα¬ 
κτικά) η δυνατότητα δημιουργίας 
ελευθεριακών μορφών οργάνωσης 
σε συνολικό επίπεδο στα πλαίσια 
μιας κοινότητας. Κι αυτό είναι ένα 
από τα σημεία που πρέπει να παλαί- 
ψουμε: την ανάπτυξη της αυτοδιαχεί¬ 
ρισης (μέσω συνεργατικών ενώσεων) 
και του ελευθεριακού κοινοτισμού. 

Παρόλ’ αυτά, προκύπτει -μεταξύ 
άλλων- ένα σοβαρό ζήτημα: αυτό 
που επιτρέπει η θέση μας είναι να δη¬ 
μιουργήσουμε ή κατασκευάσουμε 
ελευθεριακές κοινότητες; Η απάντη¬ 
ση είναι ότι μπορούν να συμβούν και 
τα δύο: και να δημιουργήσουμε και 
να κατασκευάσουμε. Η διαφορά εί¬ 
ναι ότι τα δημιουργήματα έχουν τη 
δυνατότητα να εξελιχθούν, ενώ τα 
κατασκευάσματα είναι καταδικασμέ¬ 
να να πεθάνουν. Όμως, η δημιουργία 
ελευθεριακών κοινοτήτων θα μπο¬ 
ρούσε να υπάρξει αν βασιζόταν, σ’ 
αρχικό στάδιο, σε συγκεκριμένα πο¬ 
λιτικά χαρακτίΊριστικά (που εμπεριέ¬ 
χουν και προωθούν την κατεύθυνση 
αυτή) καθώς και στη δημιουργία συ¬ 
νεργατικών ενώσεων (κοοπερατί- 
βων) που θα περιείχαν το σπέρμα της 
ελευθεριακής κοινότητας και θα απο¬ 
τελούσαν το γόνιμο έδαφος για την 
ανάπτυξή της. Εκτός των άλλων, δεν 


















Κ ο I Ν ο Τ Η ΤΑ: ΚΡΙΣΕΙΣ ΚΑΙ ΠΡΟΟΠΤΙΚΕΣ 


είναι λίγοι οι σύντροφοι/ισσες που 
ζουν και δρουν σ’ επαρχιακές πόλεις 
ή κωμοπόλεις, ούτε λίγοι από εμάς 
τυγχάνει να αφήνουν ένα μεγάλο 
αστικό κέντρο για να πάνε να δουλέ¬ 
ψουν κάπου. Γιατί λοιπόν το ζήτημα 
της οικονομίας -και ασφαλώς όχι μό¬ 
νο αυτό- να μην εξετάζεται και να 
μην επιλύεται συλλογικά; 

Η ανάπτυξη επομένως του ελευθε- 
ριακού κοινοτισμού πρέπει να αποτε- 
λέσει ένα σημείο αναφοράς ιδιαίτερα 
σημαντικό για το ελευθεριακό/ αναρ¬ 
χικό ρεύμα. Και αυτό γιατί η δημι¬ 
ουργία μιας τέτοιας κοινοτικής συ¬ 
γκρότησης μπορεί ν’ αποτελέσει 
έναν από τους βασικότερους δημόσι- 
ους/κοινωνικούς χώρους για την ανά¬ 
πτυξη μιας αντιθετικής στον αστικό 
πολιτισμό και συνεχώς εξελισσόμε¬ 
νης κουλτούρας, της ελευθεριακής 
κουλτούρας. Ας αναφέρουμε μάλι¬ 
στα μερικά σημεία που μπορούμε να 
φανταστούμε ότι θ’ αποτελόσουν βα¬ 
σικά χαρακτηριστικά της ανάπτυξης 
συνολικών ελευθεριακών μορφών 
οργάνωσης, όπως οι ελευθεριακές 
κοινότητες, σε τέσσερα επίπεδα, κά¬ 
πως τεχνητά διαχωρισμένα μεταξύ 
τους για λόγους ευκολίας: το κοινω¬ 
νικό, το πολιτικό, το οικονομικό και 
το πολιτιστικό. 

Κοινωνικό επίπεδο 

Μέσα στα πλαίσια μιας ελευθερια- 
κής κοινότητας: 

==> εξαλείφεται ο κατακερματισμός 
του χρόνου σε «ελεύθερο» και «μη 
ελεύθερο», αφού καταργείται κάθε 
έννοια εκμετάλλευσης ανθρώπου 
από άνθρωπο, κάθε έννοια μισθω¬ 
τής εργασίας 

αποκαθίσταται η άμεση σχέση του 
ανθρώπου με τα παραγόμενα 
προϊόντα που καταναλώνει προ- 
κειμένου να επιβιώσει, αλλά και η 
χαρά που νιώθει ο καθένας μας 
όταν καταναλώνει κάτι που ο ίδιος 
με μεράκι έχει παράγει 

γίνεται η φροντίδα των παιδιών 
και των ηλικιωμένων υπόθεση 


ολόκληρης της κοινότητας και όχι 
μόνο των συγγενών πρώτου βαθ¬ 
μού. Έτσι, η ενασχόληση με τα 
παιδιά δεν είναι υπόθεση μιας μη- 
τέρας/νοικοκυράς ούτε μιας 
πληρωμένης δαύγδίάετ, όπως και η 
φροντίδα των ηλικιωμένων δεν 
είναι μόνο υπόθεση των παιδιών 
τους, μιας πληρωμένης νοσοκόμας 
ούτε ενός γηροκομείου 

■=> χρησιμοποιούνται οι γνώσεις του 
καθενός για το καλό όλων και όχι 
μόνο για ατομικό κέρδος. Έτσι, ο 
οικοδόμος μπορεί να βοηθήσει 
στο χτίσιμο νέων σπιτιών ή απο¬ 
θηκών, ο αρχιτέκτονας σε συνερ¬ 
γασία με τον κτίστη σττιν αναστή- 
λωση ορισμένων παλιών κτισμά- 



των αλλά και στην εξεύρεση νέων 
λειτουργικών αρχιτεκτονικών λύ¬ 
σεων, ο αγρότης μπορεί να μετα¬ 
δώσει τις γνώσεις που διαθέτει 
σχετικά με τις γεωργικές καλλιέρ¬ 
γειες σ’ εκείνους που δεν έχουν 
ασχοληθεί στο παρελθόν με αυτές, 
ο δάσκαλος μπορεί να διδάξει στο 
τοπικό σχολείο και ούτω καθεξής 

επίσης, αποβάλλεται η αστική ιδέα 
της κυριαρχίας του ανθρώπου πά¬ 
νω στη φύση και γίνονται προσπά¬ 
θειες για την επανεύρεση της αρ¬ 
μονικής σχέσης μεταξύ της αν¬ 
θρώπινης κοινότητας και του περι¬ 
βάλλοντος χώρου. 

Πολιτικό επίπεδο 

Σε πολιτικό επίπεδο, η ελευθεριακή 
κοινότητα: 


!=> βασίζεται στην άμεση δημοκρατία 
μέσα από τη λειτουργία της γενικής 
συνέλευσης, της από κοινού λήψης 
και εκτέλεσης των αποφάσεων 

■=> μπορεί να συνδεθεί με αντίστοιχες 
οργανωτικές δομές, ώστε να δημι¬ 
ουργήσει ένα δίκτυο με σκοπό την 
προώθηστ] της ιδέας του ελευθερι- 
ακού κοινοτισμού και της συγκρό¬ 
τησης συνεργατικών ενώσεων 

■=> μπορεί να αναπτύξει εκδοτική δρα¬ 
στηριότητα 

'=> παρεμβαίνει σε τοπικά ζητήματα 
και συμμετέχει σε συνδικαλιστι¬ 
κούς αγώνες που άπτονται του 
αντικειμένου απασχόλησης των 
μελών τιις 

■=> οργανώνει ή συμμετέχει σε εκδη¬ 
λώσεις που πραγματοποιούνται σε 
ένα κοντινό αστικό κέντρο. Επί¬ 
σης, μπορεί να συμμετέχει (συνο¬ 
λικά ή κάποια μέλη της) σε κινη¬ 
τοποιήσεις που γίνονται σ’ ένα 
από τα μεγάλα αστικά κέντρα. 

Οικονομικό επίπεδο 

Μια ελευθεριακή κοινότητα βασί¬ 
ζεται οικονομικά: 

'=ί>σε μια ισότιμη συνεργατική δομή 
και στη συνδιαχείριση όλων των 
μέσων παραγωγής που διατίθονται 

<=> στη συλλογική) προσπάθεια για την 
επίλυση του προβλήματος της 
επιβίωσΐ]ς 

■=> στη δυνατότητα αγοράς προϊόντων 
που δεν παράγονται στην κοινότη¬ 
τα σε τιμές χονδρικής 

==> στην άμεση σχέση παραγωγού-κα- 
ταναλωτή, μέσα από τη διανομή 
προϊόντων απευθείας στους κατα¬ 
ναλωτές. Με αυτόν τον τρόπο, πα¬ 
ραμερίζεται ο ρόλος του μεσάζο¬ 
ντα/εμπόρου και υπάρχει δυνατό¬ 
τητα μείωσης της τιμής των διαθέ¬ 
σιμων από την κοινότητα προϊό¬ 
ντων 

'=^στ11 δημιουργία κοινοτικών εργα¬ 
στηριακών χώρων (π.χ. ενός ξυ¬ 
λουργείου, ενός μηχανουργείου, 
ενός γεωπονικού εργαστηρίου κλπ). 



ΚΟΙΝΟΤΗΤΑ: 


ΚΡΙΣΕΙΣ ΚΑΙ ΠΡΟΟ Π ΤΙΚΕΣ 


Ακόμα: 

■=> περιορίζεται ο εκχρηματισμός της 
οικονομίας λόγω της αυτοκατανά¬ 
λωσης. 

>=> μειώνεται το κόστος παραγωγής 
των παραγόμενων προϊόντων 
λόγω της συνδιαχείρισης των 
παραγωγικών μέσων. Μειώνεται 
ακόμα το κόστος των προϊόντων 
που δεν παράγονται από την 
κοινότητα, εφόσον είναι δυνατό να 
αγοράζονται σε τιμές χονδρικής. 

Επίσης, η ύπαρξη και η σύνδεση 
δύο ή περισσότερων κοινοτήτων ή 
συνεργατικών ενώσεων μπορεί να 
οδηγήσει στιιν ανταλλαγή των παρα¬ 
γόμενων προϊόντων. Ας φανταστού¬ 
με, για παράδειγμα, την ύπαρξη τρι¬ 
ών τέτοιων κοινοτήτων στην Ελλά¬ 
δα, που να βρίσκονταν μία στη Μα¬ 
κεδονία, μία στη Θεσσαλία και μία 
στο νότιο ηπειρωτικό ή νησιωτικό 
ελλαδικό χώρο. Η ύπαρξη της πολυ¬ 
καλλιέργειας σε τρεις τέτοιες κοινό- 
ττιτες που να βρίσκονται σε διαφορε¬ 
τικές περιοχές θα απέδιδε ένα τερά¬ 
στιο εύρος παραγόμενων προϊόντων, 
η ανταλλαγιί των οποίων θα είχε με¬ 
γάλη σημασία στην κάλυψη των ανα¬ 
γκών της εκάστοτε κοινότητας. 

Πολιτιστικό επίπεδο 

Κανείς δεν μπορεί να φανταστεί 
ακριβώς τον τρόπο με τον οποίο θα 
συνδέσουν τέτοιες κοινότητες τά 
απονεκρωμένα στοιχεία της τοπικής 
πολιτιστικής παράδοσης, τα στοιχεία 
της αντικουλτούρας, τα βιώματα του 
καθενός κλπ. Οι διαδρομές πολιτιστι¬ 
κής έκφρασης που όλοι γνωρίζουμε 
και κάθε φορά ακολουθούμε είναι τα 
στοιχεία εκείνα που θα αποτελόσουν 
τους θεμέλιους λίθους για την εξέλι¬ 
ξη μιας μακροχρόνιας πολιτισμικής 
διαδικασίας. Και αυτές οι διαδρομές 
δεν είναι καθόλου λίγες: η δημιουρ¬ 
γία μιας κοινοτικής βιβλιοθήκης από 
τη συνένωση των βιβλίων όλων των 
μελών, η δημιουργία ενός καφενείου 
που να λειτουργεί και σαν αίθουσα 


προβολής ταινιών το χειμώνα, η δη¬ 
μιουργία ομάδων ή εργαστηρίων τέ¬ 
χνης, η παραγωγή ντοκυμαντέρ σχε¬ 
τικά με τις κοινοτιστικές παραδόσεις, 
την τοπική ιστορία, το περιβάλλον 
κλπ, η οργάνωση μαθημάτων δίχως 
χρηματικό αντίτιμο, η δημιουργία 
νέων αρχιτεκτονημάτων που να 



απορρέουν από τη σύνθεση των νέων 
αναγκών των μελών της κοινότητας 
με τις φόρμες που κυριαρχούν στα 
παραδοσιακά κτίσματα, η προσπά¬ 
θεια εφαρμογής ή και ανάπτυξης 
κάποιας τεχνογνωσίας όσον αφορά 
ζητήματα όπως οι εναλλακτικές μορ¬ 
φές ενέργειας, η διαχείριση των υδά¬ 
τινων πόρων, κλπ. 

Τελικά, υπάρχουν τόσα άλλα παρα¬ 
πάνω πράγματα που μπορούμε να 
κάνουμε και που δεν μένει τίποτα άλ¬ 
λο από το να συζητήσουμε για το πώς 
θα τα κάνουμε. 

Φώτης Κατέβας 



«Είμαστε όλοι στις 
μέρες μας ανώνυμοι 
αγοραστές και 
πωλητές, ακόμη και 
των αθλιοτήτων που 
μας συνθλίβουν. Δεν 
πουλάμε και 
αγοράζουμε μόνο την 
εργασιακή μας 
δύναμη σε όλες τις 
εκλεπτυσμένες 
μορφές της, πουλάμε 
και αγοράζουμε 
ακόμη και τις 
νευρώσεις μας, την 
ανομία μας, τη 
μονάξ ιά μας, το 
πνευματικό μας 
κενό, την 
ακεραιότητά μας, 
την έλλειψη 
αυτοεκτίμησης και 
τα ίδια τα 
συναισθήματά μας. 
Πουλάμε και 
αγοράζουμε στους 
γκουρού, στους 
ε ι δ ι κούς τ ου 
ψυχικού και 
σωματικού «ευ ζην», 
στους ψυχαναλυτές, 
στους κληρικούς 
κάθε περιβολής 
και,τελικά, στους 
στρατούς των 
επιχειρηματικών και 
κύβε ρνητικών 
γραφειοκρατών που 
έχουν γίνει οι 
αυθ εντ ι κέ ς 
κινητήριες δυνάμεις 
αυτού που κατ' 
ευφημισμό 
αποκαλούμε 
"ΚΟινων ία"». 







ΤΟΠΙΚΩΣ ΑΥΤΟΔΙΟΙΚΕΙΣΘΑΙ 


Σχέδιο «Καποδίστριας»: 

οι κοινότητες στο μάτι τον 
κυκλώνα 


Ο νόμος “Ι. Καποδίστριας” 
που μεταβάλλει ριζικά το 
διοικητικό χάρτη της 
χώρας τέθηκε για πρώτη φορά σε 
δοκιμασία στις πρόσφατες 
δημοτικές εκλογές. Όμως ακόμη 
και η επιλογή της ονομασίας του 
νομοθετήματος που «εκσυγ¬ 
χρονίζει» την τοπική αυτο¬ 
διοίκηση, κάθε άλλο παρά τυχαία 
είναι. 

Η ουσναστικί] υφαρπαγή των αρμο¬ 
διοτήτων που ανι'ικαν στις δημογερο¬ 
ντίες (σώματα των κοινοτήτων) και η 
απόδοσή τους σε διορισμένα κυβερ¬ 
νητικά όργανα, που αποκλήθηκε πα¬ 
ραπειστικά από "Πίν επίσημη ιστοριο¬ 
γραφία ως «οργάνωση τιις εσωτερι- 
κι'ις διοίκιισης», υπήρξε η ενθουσιώ¬ 
δης έμτινευση του I. Καποδίστρια για 
την ανάπλαση της τοπικής αυτοδιοί- 
κιισης. Η σύλληψη του Καποδίστρια 
για το νέο ρόλο που έμελλε να δια¬ 
δραματίσουν οι κοινότητες πραγμα¬ 
τοποιήθηκε εντέλει στις απαρχές της 
σύστασης του ελληνικού κράτους 
από τον Όθωνα (1833), ο οποίος πα¬ 
ρέδωσε ττ] διοίκτ|ση των δήμων σε 
εντεταλμένους υπαλλήλους. Όσες 
ενστάσεις κι αν εγείρουμε απέναντι 
στις δημογεροντίες, με την τελική) 
επικράτηση των κοτζαμπάσηδων και 
τη συνακόλουθη διαμόρφωστ] μιας 
ελληνικής διοικητικι)ς κοινοτικής ιε¬ 
ραρχίας συμπληρωματικής στην 
τουρκική διοίκηση, οι τελευταίες 
αναμφισβήτητα αποτέλεσαν κύτταρα 
τοπικι'ις πολιτικής και κοινωνικής 
ζωής απ’ όπου θα μπορούσαμε να 
αντλήσουμε διδάγματα για την οργά¬ 
νωση των κοινοτήτων στο απώτερο 
παρελθόν. Με το νόμο Περί Συστά- 
σεως Δήμων και Κοινοτήτων(1912) 
επανεισάγεται η αρχή της αυτενέρ¬ 


γειας στη διοίκΐ]ση των κοινο·η)των 
και καθιερώνεται η καινούρια πολίτι¬ 
κη) του νεοελληνικού κράτους. 

Οι λόγοι που, κατά το κράτος, επι¬ 
τάσσουν την εκ βάθρων αναδιοργά¬ 
νωση ττις τοπικής αυτοδιοίκησης εί¬ 
ναι πρωτίστως οικονομικοί· συνεπώς 
εντάσσονται στους σχεδιασμούς που 
εκπονούνται στο πλαίσιο της ΕΕ. Ας 
αναφερθούμε εν συντομία σε αυτούς: 

• Ο μεγάλος αριθμός κοινοτήτων κα¬ 
θιστά δύσκολη την κατανομή των 
πόρων. 

• Η αδυναμία απορρόφησης των 
κονδυλίων της ΕΕ από τις κοινότη¬ 
τες και τους δήμους ελλείψει επαρ¬ 
κούς υποδομής δυσχεραίνει την 
εκτέλεση έργων «πνοής και ανά¬ 
πτυξης». 

• Το υπερβολικό τίμημα που κατα¬ 
βάλλει το κράτος για τη συντήρηση 
των κοινοτι'ιτων από τις επιχορηγή¬ 
σεις πρέπει να μειωθεί και οι κοινό¬ 
τητες να συγχωνευτούν σε ευρύτε¬ 
ρους οργανισμούς τοπικι)ς αυτοδι¬ 
οίκησης, οικονομικά ισχυρότερους. 

• Η υποτιθέμενη αναζωογόνηση της 
ζωής στην ύπαιθρο που θα επιφέρει 
η διοικητική συγκέντρωση, καθώς 
οι κάτοικοι -ιδίως οι νέοι- απο¬ 
μακρύνονται από τις μικρές κοι¬ 
νότητες. 

Όμως, παρά τις πομπώδεις εξαγγε¬ 
λίες για τόνωση της ζωής στην ύπαι¬ 
θρο και άνοδο του βιοτικού επιπέδου 
της, η πραγματικότιιτα απέχει παρα- 
σάγγας από την ειδυλλιακή μεταμόρ¬ 
φωση που δήθεν θα επιφέρει σε αυ- 
τι)ν η εφαρμογή του νόμου «Καποδί- 
στριας». Έτσι, ο νόμος «Καποδί- 
στριας» ίσως να συμβάλει σε μία τα¬ 
χύτερη εισροή των κονδυλίων που 
προβλέπονται στα σχετικά προγράμ¬ 


ματα της ΕΕ, αλλά χωρίς να προσφέ¬ 
ρει τίποτα στην αναμόρφωση της 
υπαίθρου, καθώς η προδιαγεγραμμέ¬ 
νη συρρίκνωση του αγροτικού πλη¬ 
θυσμού κατ’ επιταγή της νέας ΟΑΤΤ 
και της νέας ΚΑΠ καθιστά απαγο¬ 
ρευτική μια τέτοια εξέλιξη. Αυτή η 
διαδικασία λοιπόν επιτείνεται μέσω 
των υποχρεωτικών συνενώσεων δή¬ 
μων και κοινοτι)των, η οποία θα οδη¬ 
γήσει στη σταδιακή εγκατάλειψη των 
χωριών και των καταργούμενων κοι¬ 
νοτήτων από τους κατοίκους τους, 
και στη μαζική) συρροή τους στην 
έδρα του νέου δήμου. 


Εξάλλου η εκπεφρασμένη άρνηση 
ττις ΕΕ να χρηματοδοτήσει (εκτός 



ελαχίστων εξαιρέσεων) έργα που 
αφορούν άμεσα τη ζωή των δημο¬ 
τών, απορρίπτοντάς τα ως μη «απο¬ 
δοτικά» (πολιτιστικά κέντρα, έργα 
προστασίας του περιβάλλοντος, ανα¬ 
καινίσεις κτιρίων για πολλαπλές χρή¬ 
σεις), και η μονόπλευρη χρηματοδό¬ 
τηση έργων «τουριστικής ανάπτυ¬ 
ξης» διαλύει τις αυταπάτες για τα 
«σωτήρια» κονδύλια της ΕΕ. 

Η τοπική αυτοδιοίκιιση, θεσμός 
προβεβλημένος ως προπύργιο «λαϊ- 

κής συμμετοχής», που στο παρελθόν 
περιβλήθηκε με την αίγλη της υποτι¬ 
θέμενης ανεξαρτησίας των τοπικών 
κοινωνιών στη διαχείριση των υπο- 
θέσεών τους, είναι κενός περιεχομέ¬ 
νου. Η ιεραρχική -κατ’ εικόνα και 
ομοίωση της υπάρχουσας κοινωνικής 
τάξης- εσωτερική της διάρθρωση αί¬ 
ρει στην πράξη κάθε συμμετοχική 
προοπτική (νοούμενη ως: άμεση και 
ισότιμη συμμετοχή των πολιτών 
στην τοποθέτηση των ζητημάτων, 
λήψη των αποφάσεων, εκτέλεση και 
συνεχή έλεγχό τους). Η απλή επικύ¬ 
ρωση των επιλογών της κρατικής 
εξουσίας στο ευρύ φάσμα των δρα¬ 
στηριοτήτων της προοιωνίζεται το 
διεκπεραιωτικό ρόλο της τοπικής αυ¬ 
τοδιοίκησης. 

Αυτή την πραγματικότητα εδραιώ¬ 
νει και το σχέδιο «Καποδίστριας». 
Έτσι οι αποφάσεις που αφορούν τις 
υποθέσεις τιις κοινότητας θα λαμβά- 
νονται από ένα κεντρικό δημοτικό 
συμβούλιο, στο οποίο θα συμμετέχει 
απλώς ο πρόεδρος του τοπικού συμ¬ 
βουλίου με δικαίωμα ψήφου. Οι κοι¬ 
νότητες κάτω των τετρακοσίων κα¬ 
τοίκων δε θα έχουν δικαίωμα συ¬ 
γκρότησης τοπικού συμβουλίου και 
αντίστοιχης αντιπροσώπευσης στο 
μεγάλο δήμο τιις ^ι^εριοχής. Εξάλλου 
σε αρκετές περιπτώσεις -λόγω εσω¬ 
κομματικού μοιράσματος ττ|ς τρά¬ 
πουλας ή πληθυσμιακής υπεροχής 
ορισμένων κοινοτήτων έναντι άλ¬ 
λων- ορισμένες κοινότητες δεν κα¬ 
ταφέρνουν να εκλέξουν απευθείας 
κανένα δημοτικό σύμβουλο, ενώ άλ¬ 
λες επιτυγχάνουν πλειοψηφία στα 
νεοπαγή δημοτικά συμβούλια και 
επομένως τη μερίδα του λέοντος 
στην απόσπαση επιχορηγήσεων (κυ¬ 
ρίως από την ΕΕ). Συνεπώς ο παρα¬ 
μερισμός των μικρότερων κοινοτή¬ 
των προς όφελος των μεγαλύτερων 
διαρρηγνύει τις όποιες σχέσεις ισότι¬ 
μης συνεργασίας και αμοιβαίας συ- 
σχέτισής τους. 

Πριν την εφαρμογή του νόμου 
«Καποδίστριας», τα μέλη του κοινο¬ 
τικού συμβουλίου υπόκειντο στην 


καθημερινή κριτική των πεπραγμέ¬ 
νων τους και αναλάμβαναν κάποιες 
δεσμεύσεις έναντι των συμπολιτών 
τους. Η λειτουργία ενός απομακρυ¬ 
σμένου και, ακόμη περισσότερο, αδι¬ 
αφανούς οργανισμού τοπικής αυτο¬ 
διοίκησης, που μπορεί να απέχει δε- 
κάδες χιλιόμετρα από τις κοινότητες 
και τους μικρούς δήμους, με τις συ¬ 
νεδριάσεις του δημοτικού συμβου¬ 
λίου να πραγματοποιούνται κατ’ ου¬ 
σία εν κρυπτώ, αποκλείει την άσκη¬ 
ση έστω και ενός υποτυπώδους ελέγ¬ 
χου στο έργο τους. Οι νέοι υπερδήμοι 
ευνοούν τη δημιουργία ενός επαγ- 
γελματοποιημένου σώματος τοπικών 
πολιτικών, που, όντας οι εκλεκτοί 
κομματικών μηχανισμών ή δρώντας 
κατ’ εντολή ισχυρών οικονομικών 
συμφερόντων, θα νέμονται κατά 
αποκλειστικότητα την τοπικι) εξου¬ 
σία. 

Οι διευρυμένοι οργανισμοί τοπικής 
αυτοδιοίκησης, έχοντας εξασφαλίσει 
τη ροή των κονδυλίων της ΕΕ, θα 
μπορούν πλέον απερίσπαστοι να φέ¬ 
ρουν εις πέρας τα μεγάλα έργα «υπο¬ 
δομής», αψηφώντας πιθανές αντι¬ 
δράσεις των τοπικών κοινωνιών για 
επιβάρυνση του φυσικού περιβάλλο- 
λ'τος. Παράλληλα ο διακηρυγμένος 
στόχος του κράτους για τη μεταβίβα¬ 
ση αρμοδιοτήτων του στην τοπικι) 
αυτοδιοίκηση χωρίς όμως τους 
αντίστοιχους πόρους, εναποθέτει τις 
ευθύνες συντήρησης τιις περιφέρειας 
στους νέους οργανισμούς τοπικής 
αυτοδιοίκησης, που απαντούν ήδη με 
την αύξηση της δημοτικής φορολο¬ 
γίας και την ιδιωτικοποίηση των δη¬ 
μοτικών υττηρεσιών. Οι νέοι απρό¬ 
σωποι διοικητικοί μηχανισμοί συλλέ¬ 
γουν τα υπέρογκα δημοτικά τέλη για 
έργα που θα πραγματοποιούνται κυ¬ 
ρίως στις έδρες των νέων δήμων, πα¬ 
ραδίδουν υπηρεσίες και έργα στους 
ντόπιους επιχειρηματίεςεργολάβους 
και επισφραγίζουν την πλήρη υπαγω¬ 
γή των μικρότερων μονάδων στις 
επιλογές (περιβάλλον, νέες εργασια- 
κές σχέσεις, έργα) της διοίκησης του 
κράτους. Συμπερασματικά, η εφαρ¬ 
μογή του νόμου «Καποδίστριας» εν¬ 


δυναμώνει το κυρίαρχο συγκεντρω¬ 
τικό μοντέλο, όπως εκφράζεται στο 
πολιτικό και οικονομικό επίπεδο. Η 
αντίσταση των τοπικών κοινωνιών 
με λιγότερο ή περισσότερο δυναμι¬ 
κές κινητοποιήσεις (καταλήψεις κοι¬ 
νοτικών καταστημάτων και δρόμων, 
άρνηση προσέλευσης στις κάλπες 
των δημοτικών εκλογών) συνεχίζο¬ 
νται χωρίς όμως να θέτουν στο επί¬ 
κεντρο ττ|ς προβληματικής τους το 
ζήτημα της συμμετοχής όλων των 
κατοίκων στις αποφάσεις και της 
εθελοντικής σύμπραξης με άλλες 
κοινότητες. 

ΔιονύσηςΠαπαδουκάκης 

Αυτόνομη Παρέμβαση 
Πολιτών 
Γλυκών Νερών 


Τα τελευταία χρόνια, έχει παρα¬ 
τηρηθεί στο εξωτερικό μια τάση 
συμμετοχής αυτόνομων ομάδων 
πολιτών με τοπική δράση σε δημο¬ 
τικές εκλογές. Στην Ελλάδα έχουν 
γίνει ελάχιστα ανάλογα εγχειρήμα¬ 
τα. Η παρουσίαση ενός τέτοιου εγ¬ 
χειρήματος, έτσι όπως περιγράφε- 
ται από μια συλλογικότητα που 
επέλεξε να συμμετάσχει στις πρό¬ 
σφατες δημοτικές εκλογές, προ- 
σφέρεται για συζήτηση και κρι¬ 
τική. 

Ποιά στάση θα έπρεπε να κρατιί¬ 
σου με στις δημοτικές εκλογές του 
περασμένου Οκτωβρίου; Αυτό το 
ερώτημα μας απασχόλησε αρκετά τη 
χρονιά που πέρασε. Είμαστε μια ομά¬ 
δα, μια παρέα ανθρώπων που ζούμε 
στα Γλυκά Νερά, μια μικρή πόλη 
8ΘΘΘ κατοίκων στα σύνορα της Αθή¬ 
νας και του κάμπου των Μεσογείων. 

Η παρέα αυτή, έχει μια κοινή προϊ¬ 
στορία περίπου 15 χρόνων με παρεμ¬ 
βάσεις σε τοπικά, αλλά και γενικό¬ 
τερα ζητήματα που καθορίστηκαν 
από την πεποίθηση ότι «οι ίδιοι οι 
πολίτες πρέπει να παρεμβαίνουν ου¬ 
σιαστικά και με τρόπο άμεσο, 
καθημερινά και όχι κάθε 4 χρόνια 
σττ|ν αντιμετώπιση των προβλημά¬ 
των που αφορούν το χώρο που ζουν, 
αλλά και την κοινωνία συνολικά, έξω 
από κομματικές παρεμβάσεις και 
«εξαρτήσεις».Είναι χαρακτηριστικό 
ότι κανένα μέλος της «παρέας» δεν 
είναι ενταγμένο σε κάποια κομματι¬ 
κή οργάνωση. Παρεμβάσειςσταθμοί 
στη διάρκεια αυτών των 15 χρόνων 
ήταν το στέκι νεολαίας που δημιουρ¬ 
γήσαμε στην περιοχή (198993), η 
συμμετοχή μας στις κινητοποιήσεις 
κατά του αεροδρομίου των Σπάτων 


(Πανμεσογειακή Συντονιστική Επι¬ 
τροπή Αγώνα 1995) και κατά της Πε- 
ριφερειακιίς Υμηττού. 

Τα προηγούμενα χρόνια το ζήτημα 
της συμμετοχής μας στις τοπικές δη¬ 
μοτικές εκλογές το απαντούσαμε αρ- 
νιιτικά. Η ένταξή μας σε κάποιο κομ¬ 
ματικό συνδυασμό ποτέ δεν μας απα¬ 
σχόλησε, ενώ για μια αυτόνομη 
εκλογική παρέμβαση είχαμε αδυνα¬ 
μία. Παραπέρα, κοινή ήταν η επιφύ¬ 
λαξη όλων για τη συμμετοχή, αυτή 
καθ’αυτή, στο εκλογικό παιχνίδι. 

Στις περασμένες εκλογές, μετά από 
αρκετή σκέψη και συζήτι^ση, το ερώ- 
τιιμα αυτό το απαντήσαμε θετικά, 
συγκροτώντας την «Αυτόνομη Πα¬ 
ρέμβαση Πολιτών Γλυκών Νερών» 
θεωρώντας αυτονόητο ότι η ίδρυσή 
της «δεν έχει αυτοσκοπό τη συμμετο¬ 
χή και μόνο στις επερχόμενες δημοτι¬ 
κές εκλογές, αλλά τη συλλογική 
αντιμετώπιση και παρέμβαση σε όλα 
τα προβλήματα της πόλης και μετά 
από αυτές». 

Τα βασικά στοιχεία που καθόρισαν 
αυτή μας τη στάση ήταν τα εξής: 

1) Η δράση που έχουμε αναπτύξει τα 
προηγούμενα χρόνια, μας έχει χα¬ 
ρακτηρίσει μαζικά σπιν καλύτερη 
περίπτωση σαν μια «ομάδα δια¬ 
μαρτυρίας» με καλές προθέσεις 
μεν χωρίς όμως σαφείς στόχους 
και επιδιώξεις, στη δε χειρότερη 
σαν κάποιους «γραφικούς φωνα¬ 
κλάδες» που κάνουν συνεχώς «φα¬ 
σαρία» για διάφορα θέματα, χωρίς 
να δείχνουν τη διάθεση να πάρουν 
κάποιες ευθύνες στην πράξη σε 
σχέση με όσα υποστηρίζουν θεω¬ 
ρητικά. Η συμμετοχή μας στις δη¬ 
μοτικές εκλογές εκτιμήσαμε ότι θα 
μπορούσε να μας βοηθήσει στο να 


σπάσουμε αυτού του είδους την 
περιθωριοποίηση (θετικά αποτελέ¬ 
σματα προς αυτή την κατεύθυνση 
έχουν ήδη αρχίσει να φαίνονται), 
να συζητήσουμε με ανθρώπους 
που μέχρι τώρα δεν είχαμε τη δυ¬ 
νατότητα (στις εκλογές, καλώς ή 
κακώς, όλοι συζητούν περισσότε¬ 
ρο), να δημοσιοποιήσουμε μαζικά 
τις απόψεις μας για αυτόνομη δρά¬ 
ση και αμεσοδημοκρατικι) διαχεί- 
ρηση. 

2) Μια πόλη με 8ΘΘΘ κατοίκους όπως 
η δικι) μας, όπου δεν έχουν ανα¬ 
πτυχθεί ακόμα τα φαινόμενα της 
αποξένωσης και του απομονωτι¬ 
σμού στην έκταση που παρουσιά¬ 
ζονται στις μεγαλουπόλεις, προ¬ 
σφέρει τη δυνατότητα να δοκιμα¬ 
στούν στην πράξη και μάλιστα όχι 
στο απώτερο μέλλον, κάποια στοι¬ 
χεία έστω μιας εναλλακτικής, αμε- 
σοδημοκρατικής οργάνωσης της 
τοπικής κοινωνίας. Σαν ένα πρώτο 
στοιχείο μιας τετοίου είδους οργά¬ 
νωσης προτείναμε στο «πρόγραμ¬ 
μά» μας τη μετατροπή του Δημο¬ 
τικού Συμβουλίου σε όργανο 
απλής επικύρωσης των αποφά¬ 
σεων, που θα παίρνονται μέσα από 
ένα συνδυασμό Ααϊκών Συνελεύ¬ 
σεων και τοπικών Δημοψηφι¬ 
σμάτων με αποφασιστικό χαρα¬ 
κτήρα. Διαδικασία μέσα από την 
οποία το δημοτικό συμβούλιο θα 
αρχίσει να αποδυναμώνεται σαν 
αντιπροσωπευτικόςεξουσιαστικός 
θεσμός. 

Τελικά στις εκλογές πήραμε 4%, 
όσο και το ΚΚΕ (ίδιους ακριβώς ψή¬ 
φους) που διαθέτει μεγάλη δύναμη 
στην πόλη, ενώ μετεκλογικά ήδη 
έχουμε αρχίσει να λειτουργούμε ένα 
στέκι και κυκλοφορήσαμε ένα φυλ¬ 
λάδιο με τίτλο «Διασχίζοντας την 
πόλη», με στόχο τη σταθεροποίηση 
της κυκλοφορίας του σαν τοπικό 
έντυπο. 




ΚΟΙΝΟΤΙΣΤΙΚΗ ΠΑΡΑΔΟΣΗ 


Προδρομικές Κατακτήσεις 
στην Τοπική Αυτοδιοίκηση 

του Λγι Στίνα 

^το τεύχος αυτό αναδημοσιεύεται από το περιοδικό ΑΝΤΙ (τευχ. 110, 1978) ένα 
^ κείμενο του Άγι Στίνα (Σπύρος Πρίφτης) σχετικά με το κοινοτικό συμβούλιο 
Σπαρτιλλα στην Κέρκυρα. Πρόκειται για μια «λετττομέρεια» μέσα στην όλη 
συνταρακτική διήγηση για τη ζωή και τη δράση του εργατικού/σοσιαλιστικού κινήματος 
-όταν οι λέξεις είχαν περιεχόμενο— από έναν από τους λιγότερο γνωστούς αλλά 
τΓεριοζτότερο (ΤΌνεκεΐζ εκ(χν(Χ(Γζό.τεζ οτον ελλο,δικό χώρο. Ο Άγΐζ Στίνας ^εννήθί^κε το 
1900. Ο Μπεναρόγιας τον αναφέρει ως το πιο δραστήριο στέλεχος για την ίδρυση του 
ΚΚΕ το 1918. Έδρασε στο Μικρασιατικό Μέτωπο και κατά τα γεγονότα της ανατολικής 
Θράκης, μετά την κατάρρευση του μικρασιατικού μετώπου το 1922, συνέβαλε ιδιαίτερα 
στην ανάτττυξη του κινήματος των στρατιωτών. Για τη δράση του αυτή, καταδικάστηκε 
από στρατοδικείο σε θάνατο, επί κυβέρνησης Πλαστήρα. Το 1931, διαγράφηκε από το 
ΚΚΕ, επειδή ήρθε σε ρήξη με τις θέσεις της Κομμουνιστικής Διεθνούς. Στη συνέχεια, ο 
Στινας ανέπτυξε δράση μέσα από τους τροτσκιστικούς κύκλους, διαφωνώντας όμως με 
την τροτσκιστική άποψη ότι η Ε.Σ.Σ.Λ. είναι ένα εκφυλισμένο εργατικό κράτος κι ότι 
χρειάζεται απλώς μια πολιτική επανάσταση με ήπια μέσα για να λυθεί το πρόβλημα. 
Κατά την περίοδο του πολέμου, άσκησε έντονη κριτική στην Εθνική Αντίσταση, 
θεωρώντας ότι το ευρωπαϊκό προλεταριάτο πρέπει να ακολουθήσει το δρόμο της 
κοινωνικής απελευθέρωσης και της διεΟνιστικής αντίσταω;ς ενάντια στον καπιταλισμό 
και όχι να είναι υποχείριο της σταλινικής πολιτικής. Ο Αγις Στίνας πέθανε το 1987. 

Η αναδημοσίευση της παρακάτω διήγησης είναι πιθανόν να διεγείρει όσους και όσες 
ενδιαφέρονται για την τοπική ριζοσπαστική παρέμβαση. Το κείμενο για το κοινοτικό 
συμβούλιο Σπαρτίλλα, χωρίς να ξεφεύγει από τις ιδεολογικές αγκυλώσεις του Στίνα, μας 
μεταφέρει σ έναν τρόπο δράσης διαφορετικό. Η αναφορά του δεν είναι το συνδικάτο 
αλλά η κοινότητα, το πλέον ζωτικό πρόταγμα ελευθερίας, αλληλεγγύης και συνεργασίας. 


Μ ετά την αποχώρησή μου από 
το Κόμμα και πριν διαγραφώ 
(τέλη του 1932) είχα έλθει σε 
επαφή με τον Μιχάλη Ράπτη, τον κατο¬ 
πινό «Πάμπλο», το κύριο ηγετικό 
στέλεχος των φραξιονιστών. Ύστερα 
από αρκετές συζητήσεις με τους φρα¬ 
ξιονιστές, που αρνήθηκαν να προσχω¬ 
ρήσουν στο ΚΚΕ ή στον Πουλιόπουλο 
κάναμε μια συγκέντρωση και απο¬ 
φασίσαμε να συγκροτήσουμε ιδιαίτερη 
ομάδα με τον τίτλο «Λενινιστική Αντι¬ 
πολίτευση του ΚΚΕ» (ΛΑΚΚΕ). 
Εκλέχτηκε απ’ αυτήν την ιδρυτική συ¬ 
γκέντρωση μια τριμελής επιτροπή από 
τον Μιχάλη Ράπτη, τον Εργίνο και ε¬ 
μένα και αμέσως αρχίσαμε να εκδίδουμε 
«τη Σημαία του Κομμουνισμού» εβδο¬ 
μαδιαίο όργανο της ομάδας και τη 
«Διαρκή Επανάσταση» θεωρητικό περι¬ 
οδικό. Γενικά η ομάδα ήταν τοποθετη¬ 
μένη στον Τροτσκισμό. 

Στις 6 Μαρτίου 1933, ο Χίντεμπουργκ 
αναθέτει στον Χίτλερ το σχηματισμό 
Κυβέρνησης, ο φασισμός γίνεται επίση¬ 


μο καθεστώς στη Γερμανία, χωρίς την 
παραμικρή αντίδραση απ’ το μέρος της 
εργατικής τάξης. Όλο το τεράστιο και 
πανίσχυρο (όπως νομίζαμε) οικοδόμημα 
των εργατικών οργανώσεων, καταρρέει 
και γίνεται σκόνη. Την ίδια μέρα είχαν 
γίνει εκλογές και στην Ελλάδα και το 
Λαϊκό Κόμμα, δηλαδή η Δεξιά, πλειο¬ 
ψηφεί και ξαναπαίρνει τα ηνία. Στο α¬ 
μέσως επόμενο φύλλο της «Σημαίας του 
Κομμουνισμού» δημοσιεύεται ένα άρ¬ 
θρο δικό μου, όπου υποστήριζα πως τα 
τμήματα της Κομμουνιστικής Διεθνούς 
από όργανα πάλης έχουν μετατραπεί σε 
εμπόδιο και εχθρούς του απελευθερωτι¬ 
κού κινήματος των εργαζομένων. Ότι 
κάθε προσπάθεια για μεταρρύθμισή 
τους είναι χαμένος κόπος και χρόνος και 
ότι το πιο άμεσο και το πιο επείγον κα¬ 
θήκον των επαναστατών σ’ όλο τον κό¬ 
σμο, είναι η αποχώρηση από την Κομ¬ 
μουνιστική Διεθνή και η εναντίον της 
συγκρότηση σε νέα επαναστατικά κόμ¬ 
ματα. Το άρθρο στη «Σημαία» προκαλεί 
μια κρίση και οξύτατη συζήτηση στο ε¬ 
σωτερικό της ΛΑΚΚΕ. Επικεφαλής των 


υπερασπιστών της Κομμουνιστικής Διε¬ 
θνούς ήταν ο Ράπτης. Η πλειοψηφία των 
μελών τάχτηκε εναντίον των απόψεών 
μου και μου θέτουν ζήτημα πειθαρχίας, 
δηλαδή να υπερασπίζω δημόσια τις από¬ 
ψεις τους. Αρνήθηκα και έφυγα για την 
Κέρκυρα. Μαζί με κάτι άλλα προσω¬ 
πικά προβλήματα που μου είχαν τύχει, η 
διαμονή μου για ένα διάστημα στο νησί, 
μου ήταν αρκετά απαραίτητη. 

Έτσι, στα τέλη του 1933 πήγα για έ¬ 
να διάστημα στο χωριό μου, στη Σπαρ¬ 
τίλλα. Έμεναν εκεί οι συγγενείς μου 
(αδέλφια, αδελφές) και μου άνοιξαν έ¬ 
να μικρό μπακάλικο για να ζήσω. Σ’ 
αυτό το διάστημα μαζί με άλλους συν¬ 
τρόφους συγκροτήσαμε μια ομάδα 
εργατών μέσα στην πόλη της Κέρκυ¬ 
ρας και μια στη Σπαρτίλλα. 

Στις κοινοτικές εκλογές καταρτίσαμε 
ψηφοδέλτιο με καθαρά κομμουνιστικό 
χρώμα και εκθέσαμε υποψηφιότητα 
για το συμβούλιο της κοινότητας. Ό 
προηγούμενος πρόεδρος ήταν περα¬ 
σμένος στα χρόνια και το χωριό μας 
είχε πάντα δημοκρατικές και αγωνιστι¬ 
κές παραδόσεις. Το ψηφοδέλτιό μας ε- 
πεκράτησε με μεγάλη πλειοψηφία 
-κάπου 90%- και στην πρώτη του συ¬ 
νεδρίαση το Κοινοτικό Συμβούλιο με 
εξέλεξε πρόεδρο. Ήμουνα ο πρώτος 
τροτσκιστής πρόεδρος κοινότητας 
στην Ελλάδα. Δουλεύαμε άμισθοι ό¬ 
λοι, γιατί τα οικονομικά της κοινότη¬ 
τας ήταν μηδαμινά και ο τόπος είχε 
πολλές ανάγκες. 

Το Συμβούλιό μας, δίχως υπερβολή, 
είναι το μόνο κοινοτικό συμβούλιο 
στην Ελλάδα που έχει να επιδείξει μια 
πραγματικά γνήσια επαναστατική δρά¬ 
ση. Την καθιέρωση της λαϊκής αυτο¬ 
διοίκησης. Καθιερώσαμε τακτικές 
δημόσιες συνεδριάσεις του Κοινοτικού 
Συμβουλίου, ώστε ξεκάθαρα μπροστά 
στο λαό να λέμε την γνώμη μας και να 
παίρνουμε τις ευθύνες. Η ημερήσια 
διάταξη γινόταν από πριν γνωστή με 
ανακοίνωση στην πλατεία της Σπαρ- 
τίλλας και οι κάτοικοι καλούνταν όχι 
μόνο να παρακολουθήσουν, αλλά και 
να πάρουν μέρος στη συζήτηση. Όι α¬ 
ποφάσεις παίρνονταν από κοινού με τα 
μέλη της Κοινότητας και τα ίδια τα μέ¬ 
λη ανελάμβαναν υπεύθυνο μέρος στην 
εκτέλεσή τους. Για παράδειγμα: 

Πριν από την δική μας θητεία είχε 
αρχίσει από κάποιο εργολάβο η ανέ¬ 
γερση της εκκλησίας Αγιος Σπυρίδω¬ 
νας, το συζητήσαμε και αποφασίσαμε 
να δουλεύουν οι εργάτες οκτάωρο και 
όχι παραπάνω. Ορισμένοι κάτοικοι εί¬ 
χαν αναλάβει την τήρηση αυτής της α- 
ποφάσεώς μας. Το ίδιο έγινε με τα έργα 
των υπονόμων. 

Φυσικά, τα θέματα που συζητούσαμε 
δίνανε την αφορμή για ευρύτερες πο¬ 
λιτικές συζητήσεις και ο καθένας έκ¬ 
φραζε την γνώμη του ελεύθερα και 
μπροστά στο λαό. Με τη συζήτηση αυ¬ 
τή, οι αμύητοι συνειδητοποιούσαν το 
πολιτικό πρόβλημα και τις βαθιές αι¬ 
τίες του, οικονομικές και κοινωνικές. 
Συνειδητοποιούσαν την ανάγκη της ε¬ 
νότητας την κοινή δράση και την ανά¬ 
γκη για επαναστατικές αλλαγές. Βέ¬ 
βαια δεν ήταν λίγες οι δυσκολίες αλλά 
όχι πάντα αξεπέραστες. Δεν στεκόμα¬ 
στε μόνο στις συζητήσεις και στην δια¬ 
φώτιση του λαού. Από κοινού δημο¬ 
τικό συμβούλιο και κάτοικοι προγραμ¬ 
ματίζαμε μια σειρά από έργα, αρ¬ 
χίζοντας από τα πιο αναγκαία. Υπό¬ 
νομοι, αυλάκια στους δρόμους, ύδρευ¬ 
ση. Για τα έξοδα που χρειάζονταν επι¬ 
βάλαμε βαριά φορολογία, αλλά μιόνο 
στους πλούσιους και στους μεγάλους 
γαιοκτήμονες. Οι ακτήμονες και οι ερ¬ 
γάτες χωρικοί, χάρις στην ενότητα, εί¬ 
χαν ξεπεράσει φοβίες και δισταγμούς. 

Όλοι αυτοί οι γαιοκτήμονες του τό¬ 
που κάνανε ενστάσεις στο ειρηνοδι¬ 
κείο, με κύριο δικαιολογητικό ότι αυ¬ 
τοί είναι κάτοικοι της πόλης και συνε¬ 
πώς δεν είχαν κανένα όφελος κι ούτε 
τους ενδιέφεραν τα έργα που θα εκτε- 
λούνταν στην Κοινότητα. Αυτές οι 
ενστάσεις μας έδωσαν την αφορμή να 
εξηγήσουμε στο δικαστήριο και στις 
συγκεντρώσεις των κατοίκων της κοι¬ 
νότητας την προέλευση των τίτλων ιδι¬ 
οκτησίας των πλούσιων και των γαιο¬ 
κτημόνων. Ότι δηλαδή τα απέραντα 
κτήματα που κατείχαν ήταν τα τιμάρια, 
που οι Ανδηγαυοί και Ενετοί είχαν πα¬ 
ραχωρήσει με το δίκαιο του κατακτητή 
στους προπάππους των σημερινών 
γαιοκτημόνων. Έτσι, αυτά τα κτήματα 
είναι προϊόντα κλοπής και ληστείας α¬ 
πό τον λαό, από τους προγόνους των 
σημερινών άκληρων και μικροϊ- 


διοκτητών. Γίνανε πολύ ενδιαφέ¬ 
ρουσες συζητήσεις πάνω σ’ αυτό στο 
δικαστήριο, που ήταν συνειδη¬ 
τοποιημένο και αποφασισμένο να μην 
υποχωρήσει απ’ αυτή την ελάχιστη 
διεκδίκηση. Στο τέλος οι ενστάσεις 
των γαιοκτημόνων απορριφθήκανε και 
αναγνωρίστηκε στην Κοινότητα το δι¬ 
καίωμα να φορολογεί τους γαιοκτή¬ 
μονες, παρ’ όλο που αυτοί ήταν μόνι¬ 
μοι κάτοικοι της πόλης της Κέρκυρας. 

Το πρώτο έργο που κάναμε μ’ αυτά 
τα χρήματα, ήταν η κατασκευή υπονό¬ 
μων, με εργάτες από το χωριό που πλη¬ 



ρώθηκαν για την δουλειά τους και με 
απαραίτητη βάση, την μεγάλη κα- 
τάκτηση της εργατικής τάξης, το οκτά¬ 
ωρο. Μετά το δικαστήριο, οι συζη¬ 
τήσεις για μοίρασμα των τσιφλικιών 
είχαν γίνει έντονες. Μερικές άλλες 
δραστηριότητες, ήταν οι διεκδικήσεις 
κοινοτικών κτημάτων και σε λογ- 
γώδεις εκτάσεις, που πριν από πολλά 
χρόνια είχαν σφετεριστεί οι μεγάλοι 
κτηνοτρόφοι και απαγορεύανε στους 
κατοίκους να κόβουν ξύλα ή δάφνη ή 
να βόσκουν τα δικά τους λιγοστά γίδια 
και πρόβατα. Ξαναδόθηκαν στον λαό, 
στον οποίο πάντοτε ανήκαν. Δύο άλλες 
δραστηριότητες, που κουβεντιάσαμε 
και συναποφασίσαμε μαζί με τους κα¬ 
τοίκους ήταν η αποξήρανση μιας τοπι¬ 
κής λίμνης και το πρόβλημα των γεω¬ 
πόνων. Για την πρώτη περίπτωση φέ¬ 


ραμε μηχανικό και άρχισε η πρώτη φά¬ 
ση -η μελέτη του έργου. Για τη δεύ¬ 
τερη, απαιτήσαμε και καθιερώθηκε τα¬ 
κτική επίσκεψη των γεωπόνων στην 
Σπαρτίλλα, όπου μιλούσαν πάνω σε 
θέματα της αρμοδιότητάς του, παρακο¬ 
λουθούσαν και βοηθούσαν τους αγρό¬ 
τες στην εργασία τους. 

Νομίζω ότι είμαστε από τις ελάχι¬ 
στες κοινότητες της Ελλάδας που γιορ¬ 
τάσαμε τότε επίσημα την Εργατική 
Πρωτομαγιά και την Αντιπολεμική Η¬ 
μέρα. Εξηγήσαμε στους κατοίκους το 
νόημά τους και τις θυσίες που κρύβο¬ 
νται σ’ αυτό. Μας συμπαραστάθηκαν, 
παρά το κλίμα φοβίας. Αντίθετα αρνη- 
θήκαμε να πάρουμε μέρος στον επί¬ 
σημο εορτασμό της 25ης Μαρτίου και 
στο χωριό και στην Πόλη, με την δή¬ 
λωση ότι αυτές οι εθνικές γιορτές έ¬ 
χουν χάσει το ιστορικό τους περιε¬ 
χόμενο και χρησιμοποιούνται μόνο και 
μόνο για να καλλιεργείται ο σωβι¬ 
νισμός στις μάζες και να αποπροσανα¬ 
τολίζονται από «τα πραγματικά προ¬ 
βλήματα και τους πραγματικούς τους 
εχθρούς». Εξηγήσαμε ότι οι εργάτες 
και οι χωρικοί όλου του κόσμου έχουν 
δικές τους κοινές γιορτές και κοινή εί¬ 
ναι η πάλη τους ενάντια στους εκμε¬ 
ταλλευτές που είναι και οι πραγματικοί 
τους εχθροί. Στις συζητήσεις, όπου η 
στάση μας ήταν ξεκάθαρη μπροστά 
στο λαό τονίσαμε γιατί τα ιδεώδη και 
τα συμφέροντα των εργαζομένων μα¬ 
ζών της χώρας μας είναι τα ίδια με των 
εργαζομένων όλου του κόσμου (και 
της Τουρκίας μαζί) και σαφώς αντίθετα 
με τα συμφέροντα των εκμεταλλευτών 
τους στην ίδια τους τη χώρα. Ακόμα 
μετά από συγκέντρωση όλων των κα¬ 
τοίκων βγάλαμε αντιπρόσωπο της κοι¬ 
νότητας τον τότε καθηγητή Γεώργιο 
Σκαφιδά για το Αντιφασιστικό Συνέ¬ 
δριο που συνερχόταν στην Αθήνα. 
Στην αρχή, ο Σκαφιδάς δεν έγινε δε¬ 
κτός στο Συνέδριο από τους σταλινι¬ 
κούς και προσπάθησαν να τον απο- 
κλείσουν όταν έμαθαν ότι είναι εκπρό¬ 
σωπος της Κοινότητας που έχει πρόε¬ 
δρο τον Στίνα. 

Μια άλλη μας πρωτοβουλία, που δεν 
υλοποιήθηκε, ήταν η πρόταση που κά¬ 
ναμε σ’ όλα τα κοινοτικά συμβούλια 
της Κέρκυρας να συγκληθεί ένα Συνέ- 

δριο των κοινοτικών συμβουλίων και 
να κουβεντιάσουμε τα προβλήματα 
μας. Η πρότασή μας και η πρωτοβου¬ 
λία μας από πολύ λίγα συμβούλια έγινε 
δεκτή. Τα περισσότερα την απέρριψαν 
επειδή προερχόταν από κομμουνιστές 
και άλλα συμφώνησαν με την προϋπό¬ 
θεση ότι θα έπρεπε να πάρουν την 
πρωτοβουλία άλλοι (δηλαδή του αστι¬ 
κού χώρου) και όχι εμείς. Όμως κανέ¬ 
νας δεν συνέχισε, μια και εμείς αντιμε¬ 
τωπίζαμε τόσες αντιδράσεις. Φυσικά 
όχι μόνο από τα κοινοτικά συμβούλια. 
Γιατί χρειάζεται να πω, ότι από τότε 
που εκλεγήκαμε είχαμε μεγάλο πόλεμο 
από την κρατική εξουσία και τους αντι¬ 
δραστικούς. 

Η αστυνομία, έδρευε στο χωριό Ύ- 
ψο, λίγο πιο πέρα από την Σπαρτίλλα. 
Διαρκώς προσπαθούσε η αστυνομία να 
τρομοκρατήσει του κατοίκους, με συ¬ 
νεχείς ανακρίσεις και με απειλές σχε¬ 
τικά με τη δράση του κοινοτικού συμ¬ 
βουλίου (τι είπαμε στην προηγούμενη 
συζήτηση, να μην έλθουν στην επό¬ 
μενη κλπ). Δύο φορές η αστυνομία πο¬ 
λιόρκησε το χωριό μας (την πρωτομα- 
γιά και την αντιπολεμική ημέρα). Ζη¬ 
τούσαν προφάσεις για επεισόδια, αλλά 
δεν τους δώσαμε. Εμείς απαντούσαμε 
με εκκλήσεις στους κατοίκους να μην 
επηρεαστούν από τις απειλές και τις α¬ 
νακρίσεις, κάναμε συγκεντρώσεις δια¬ 
μαρτυρίας, και μια ομαδική κάθοδο 
των κατοίκων στην πόλη της Κέρ¬ 
κυρας στην νομαρχία. Καταγγείλαμε 
αυτή την συμπεριφορά της Αστυνο¬ 
μίας, αλλά η αντίδρασή της συνεχίστη¬ 
κε. Μια διαμαρτυρία μας και μια έκ¬ 
κληση σ’ όλα τα δημοτικά και κοινοτι¬ 
κά συμβούλια της χώρας δημοσιεύτηκε 
στην πρώτη σελίδα της «εφημερίδας 
Δήμων και Κοινοτήτων» με τον τίτλο 
«Η Αυτοδιοίκηση εν διωγμώ». Πήρα¬ 
με κάποια μηνύματα συμπαράστασης 
και συνεχίσαμε απτόητοι τον αγώνα 
μας. Η δράση του κοινοτικού συμβου¬ 
λίου, του μοναδικού κομμουνιστικού 
στην Κέρκυρα, είχε γίνει αντικείμενο 
καθημερινών συζητήσεων σ’ όλο το 
νησί. Όπως η εκλογή και αργότερα ο ε¬ 
ξαναγκασμός σε παραίτηση του παλιού 
μου φίλου και συντρόφου δήμαρχου 
Καβάλας Μήτσου Παρτσαλίδη. Αν και 
στείλαμε υπομνήματα, διαμαρτυρίες 


και επιστολές σαν κοινοτικό συμβούλι¬ 
ο στο «Ριζοσπάστη», δεν γράφτηκε ού¬ 
τε μια λέξη. Παλαίψαμε μόνοι μας με 
μοναδικό βοηθό και συμπαραστάτη 
τον λαό, που είχε κάνει τα πάντα υπό¬ 
θεση δική του. Όλα αυτά έγιναν μέσα 
στους οκτώ περίπου μήνες που έμεινα 
πρόεδρος της γενέτειράς μου. 

Τα τέλη του 1934 διασπάται ο αρχει- 
ομαρξισμός. Το τμήμα που αποσπά¬ 
στηκε με επικεφαλής τον Βιτσώρη, υ¬ 
περασπίζει απόψεις για την Κομμουνι¬ 
στική Διεθνή και τα νέα επαναστατικά 
κόμματα, όμοιες που υποστήριζα κι ε¬ 
γώ. Νόμισα καθήκον μου να βρεθώ 
στην Αθήνα, μέσα στη ζύμωση αυτών 
των κινήσεων. Υπέβαλα την παραίτη¬ 
σή μου από πρόεδρος και μέλος του 
κοινοτικού συμβουλίου και διορίστηκε 
αντικαταστάτης μου, ένας αγωνιστής, 
ο Πέτρος Σέργος. Έβαλα στην τσέπη 
μου όσα χρήματα βρήκα στο συρτάρι 
από το μπακάλικο, που μου είχαν ανοί¬ 
ξει οι συγγενείς μου στο χωριό, το 
κλείδωσα, κατέβηκα στο λιμάνι και 
πήρα το πρώτο ατμόπλοιο για τον Πει¬ 
ραιά. 

Νομίζω ότι εκείνο, που έχει κάποια 
σημασία από τον νέο τρόπο δουλειάς 
που εφαρμόσαμε πρώτοι στο χωριό 
μου, σ’ αυτό το μικρό κομμάτι της το¬ 
πικής Αυτοδιοίκησης, είναι η πλήρης 
εξαφάνιση των πολιτικών διαφορών 
και η συγκέντρωση όλων των εργατών 
και φτωχών και μεσαίων αγροτών, 
γύρω από το κοινοτικό τους συμβού¬ 
λιο. Άρχισαν ήδη να παίρνουν 
συνείδηση των κοινών τους συμ¬ 
φερόντων και ακόμα της ικανότητάς 
τους να αυτοδιοικούνται. Αυτή ήταν η 
κύρια προσπάθειά μας και ειδικά πάνω 
σ’ αυτό επιμέναμε στις συζητήσεις. 
Νομίζω πως κάτι καταφέραμε, με τα 
μέτρα εκείνου του μικρού τόπου και 
των δυσκολιών της εποχής, στη Σπαρ¬ 
τίλλα. Τρία χρόνια αργότερα, ήλθε η 
δικτατορία του Μεταξά και δια- 
γράφηκα από μέλος της Κοινότητας με 
απόφαση του διορισμένου Κοινοτικού 
Συμβουλίου με την κατηγορία του «α- 
ντεθίΊΚΌΐ) στοιχείου». 



Η άνθηση του κοινοτισμού σττι 
μεταβυζαντινή περίοδο, επί 
οθωμανικής κυριαρχίας, ο¬ 
φείλεται σε μια πληθώρα παραγό¬ 
ντων. Σημαντικότερος από αυτούς 
στάθηκε το σύσττιμα φορολόγησΐ]ς 
των υπόδουλων, σύμφωνα με τον ο¬ 
ποίο τον κατ’ άτομο υπολογισμό και 
την απόδοση των φόρων είχαν ανα- 
λάβει οι τοπικοί κοινοτικοί άρχοντες 
(κοτσαμπάσηδες ή τσορμπατζήδες 
στί] Μακεδονία). Ένας άλλος σημα¬ 
ντικός παράγοντας ήταν η σχετική) 
θρησκευτική ελευθερία που αναγνω¬ 
ριζόταν στους υπόδουλους και η ευ¬ 
χέρεια δράσης του Πατριαρχείου και 
των επισκόπων, που στηριζόταν στην 
ίδια τη διαθήκη του προφήτι·| Μωά¬ 
μεθ στα 624 μ.χ., αλλά και στα προ¬ 
νόμια που παραχώρησε προς το Πα¬ 
τριαρχείο με βεράτιο του 1454 ο 
σουλτάνος Μεχμέτ Β' ο Πορθητής. 
Η άνθηση αυτή, ως ιστορικό γεγονός 
της συγκεκριμένιις περιόδου, καθι¬ 
στά σημαντική) ττ|ν κατά το δυνατό 
λεπτομερέστερη ανίχνευση των δο¬ 
μικών στοιχείων και του τρόπου λει¬ 
τουργίας των κοινοτήτων, χωρίς εκ 
των υστέρων αφορισμούς, αλλά ούτε 
και αστήρικτες εξιδανικεύσεις. Πολύ 
περισσότερο όταν από μία ελευθε- 
ριακι) οπτική γωνία ο κοινοτισμός ως 
σημερινό πολιτικό πρόταγμα δεν 
μπορεί παρά να ενδιαφέρεται για μια 
συγκεκριμένι] πολιτική παράδοση, 
στΐ]ν οποία η κοινότητα κατείχε κε¬ 
ντρικό ρόλο. Μια τέτοια παράδοση 
μας καλεί να την αξιολογι)σουμε και 
να υποβάλλουμε σε έντονη κριτική 
τις καθόλου αμελητέες σεξιστικές, 
συντηρητικές και πλουτοκρατικές 
πτυχές τι^ς λειτουργίας των κοινοτή¬ 
των αυτών. 

Οι κοινότητες αποτέλεσαν πολι¬ 
τικές συλλογικότητες, με την έννοια 
ότι είχαν αρμοδιότητες που αναφέ¬ 
ρονταν σε άσκιιση εξουσίας σε το¬ 
πικό επίπεδο και λειτουργούσαν πα¬ 
ράλληλα με τα επαρχιακά διοικητικά 
όργανα τιις κεντρικι)ς οθωμανικής ε¬ 
ξουσίας. 

Σττ|ν οργάνωσή τους συναντάμε 

Κοινότητες και λαϊκές συνελεύσεις 
στην περιοχή των Σερρών 
επί Οθωμανικής Κυριαρχίας 
(1383-1912) 


τρεις βαθμίδες; την κοινότητα του 
χωριού ή τιις πόλης, ττιν κοινότητα 
της επαρχίας (καζά) και την κοι¬ 
νότητα του σαντζακίου, που ήταν η 
αμέσως ανώτερη οθωμανική) διοι- 
κιιτική περιφέρεια, νομός με σιιμε- 
ρινούς όρους. Οι κοινοτικοί άρχο¬ 
ντες, τουλάχιστον της πρώτιις βαθ¬ 
μίδας, εκλέγονταν με λαϊκή συνέ¬ 
λευση διά βοής, για ένα χρόνο ή για 
έξι μήνες. Συνήθως κατάγονταν από 
πλούσιες οικογένειες, απολάμβαναν 
φοροαπαλλαγών κατά τιι θητεία τους 
και δεν έχαιραν πάντοτε της εκτί¬ 
μησης των συμπατριωτών τους, λό¬ 
γω και τιις λειτουργίας τους ως φο¬ 
ροεισπρακτόρων. 

Η πορεία των κοινοτήτων από τη 
δε ίβοίο εδραίωστι μέχρι τιι δ6)ιΐΓε α¬ 
ναγνώρισή τους από πλευράς οθω¬ 
μανικής κυριαρχίας διατρέχει αρ¬ 
κετούς αιώνες καθώς μόλις το 1839 
με το ΧαττιΣερίφ του ΓκιουλΧανέ 
γίνεται μια προσπάθεια εκσυγχρο¬ 
νισμού της τουρκικι'ις δημόσιας διοί¬ 
κησης κατά τα ευρωπαϊκά πρότυπα, 
με πενιχρά πάντως αποτελέσματα, 
λόγω και της επιφυλακτικι)ς στάσης 
των υπόδουλων. 

Φτάνουμε έτσι στα 1856, οπότε 
εκδίδεται το ΧαττιΧουμαγιούν, που 
ουσιαστικά συγχώνευε ττ|ν πολιτική 
αυτοδιοίκηιση των Ελλήνων με τη 
θρησκευτική) τους αυτοδιοίκιιση και 
ζητούσε από το Οικουμενικό Πατρι¬ 
αρχείο να συντάξει τους Γενικούς 
Κανονισμούς. Από εκείνο το σημείο 
και μετά οι ήδη υπάρχοντες κανο¬ 
νισμοί των επιμέρους κοινοτήτων, ή 
οι τυχόν νέοι, έπρεπε να συμφωνούν 
με τις γενικές αρχές που διέγραφαν οι 
Γενικοί Κανονισμοί και να εγκρί- 
νονται από το Πατριαρχείο, για να 


θεωρούνται έγκυροι. Μια τέτοια ή¬ 
ταν οπωσδήποτε και προϊόν αλλαγών 
σε κοινωνικό επίπεδο που σημα- 
τοδοτούνταν από την απελευθέρωση 
ορισμένων ελληνικών εδαφών μετά 
την επανάσταση του 1821, τη 
διαγραφόμενη παρακμή της οθω¬ 
μανικής αυτοκρατορίας, την πίεση 
των μεγάλων ευρωπαϊκών δυνάμεων 
για μεταρρυθμίσεις, αλλά και τις εξε¬ 
λίξεις στην κοινωνική διαστρωμά¬ 
τωση των Ελλήνων που βρίσκονταν 
υπό οθωμανική κυριαρχία. 

Η ιστορική αυτή διαδρομή ε¬ 
ξειδικεύεται πλέον στην περίπτωση 
των Σερρών, όπου η ευρύτερη περιο¬ 
χή διετέλεσε υπό οθωμανική κυ¬ 
ριαρχία ανάμεσα στα έτη 1383-1912, 
ενώ τα ελληνικά στρατεύματα κατέ¬ 
λαβαν την περιοχή από τους Βούλγα¬ 
ρους, οι οποίοι διατήρησαν την κυ¬ 
ριαρχία το 1912 και μέχρι τα μέσα 
του 1913. Η συνύπαρξη του τουρκι¬ 
κού και του ελληνικού πληθυσμι- 
ακού στοιχείου φαίνεται να μην έχει 
το στοιχείο της έντασης, ωστόσο 
προβληματίζει όλες τις πληθυσμι- 
ακές ομάδες η αυθαιρεσία και η 
σκληρόττ|τα που επιδεικνύουν ορι¬ 
σμένοι τοπικοί εκπρόσωποι της ο¬ 
θωμανικής αρχής (αγιάννηδες). Τον 
16ο αιώνα παρατηρούμε μια πληθυ- 
σμιακή ισορροπία στην πόλη των 
Σερρών, όπου σε σύνολο 30.000 κα¬ 
τοίκων, περίπου 12.500 είναι Τούρ¬ 
κοι, οι υπόλοιποι είναι Χριστιανοί 
και λίγοι Εβραίοι. Ισορροπία που 
διατηρείται και κατά τον 18ο αιώνα. 

Στα 1894, σύμφωνα με την πο¬ 
λύτιμη μαρτυρία του Π. Ν. Πα- 
παγεωργίου, η πόλη έχει πληθυσμό 
28.000 κατοίκους, εκ των οποίων 
13.500 Τούρκοι, 13.000 Έλληνες, 


1.100 Εβραίοι και 400 Τσιγγάνοι. 

Η σημαντικότερη πηγή, στην οποία 
θα γίνει εκτενής αναφορά, είναι το 
«Σύστημα ή Διαταγαί» της κοι¬ 
νότητας Μελενίκου. Πρόκειται για 
πηγή που η αξία της ξεπερνά κατά 
πολύ τα όρια της περιοχής των Σερ¬ 
ρών, δεδομένου ότι είναι το μοναδικό 
καταστατικό κοινότητας, μαζί με αυ¬ 
τό της Μυκόνού -που όμως αττηχεί 
κυρίως τον τρόπο ρύθμισης ποινικών 
θεμάτων της περιοχής και όχι δι¬ 
οικητικής οργάνωσής της- που έχει 
σωθεί αυτούσιο και ψηφίστηκε σε 
περίοδο προγενέστερη του Χάττι- 
Χουμαγιούν του 1860. Το καταστα¬ 
τικό αυτό ψηφίστηκε από συνέλευση 
των κατοίκων του Μελενίκου (πρό¬ 
κειται για χωριό που σήμερα ανήκει 
στη Βουλγαρία, περίπου 60 χιλιό¬ 
μετρα βορείως της πόλης των Σερ¬ 
ρών) στα 1813. Σημαντικές πληρο¬ 
φορίες θα αντλήσουμε αναφορικά με 
λαϊκές συνελεύσεις στις Σέρρες από 
τη Σερραϊκι) Χρονογραφία του πα- 
παΣυναδινού, που καλύπτει τη χρο¬ 
νική περίοδο από το 1598 ως το 
1642. Επίσης από τον Π. Παπαγεωρ- 
γίου που χρησιμοποιεί εκτενώς τον 
Κώδικα Α της Μητροπόλεως Σερ¬ 
ρών, αφιερώνοντας σ’ αυτόν ένα κε¬ 
φαλαίο 26 σελίδων από τη μελέτη 
του. 

Καλύπτει μια μεγάλη χρονική πε¬ 
ρίοδο, από το 1603 ως το 1913 και 
περιέχει αναφορές σε συνελεύσεις 
των σερραίων που οδηγούν σε συμ¬ 
περάσματα για την οργάνωση ττις 
κοινότητάς τους. 

Η παλαιότερη μαρτυρία που υπάρ¬ 
χει στις προαναφερθείσες πτιγές για 
συνέλευση των ορθόδοξων κατοίκων 
των Σερρών αναφέρεται στα 1613, 
βρίσκεται στον Κώδικα Α τιις Μη¬ 
τροπόλεως και τη διασώζει ο Π. Πα- 
παγεωργίου. 

Κατά τη μαρτυρία αυτή, είναι ο¬ 
λοφάνερος ο κεντρικός ρόλος του 
μητροπολίτη και του τοπικού κλήρου 
στη συνέλευση εκείνη των σερραίων, 
η οποία κατέληξε σε εκλογή τριών 
τοπικών αρχόντων. 

Ένα χρόνο μετά, έγινε πάλι λαϊκή 
συνέλευση, όπου σύμφωνα με τις 
πηγές επιβεβαιώνεται ξανά η ση¬ 
μασία του μητροπολίτη και του κλή¬ 
ρου στην τοπική σύναξη, αλλά και 
οικονομικών συσσωματώσεων (συν¬ 
τεχνιών) που αντιστοιχούσαν στα 
σημερινά επαγγελματικά σωματεία. 
Η διαχείριση των οικονομικών και η 
κατανομή της φορολογίας κατά τις 
φοροδοτικές ικανότητες του καθενός 
επικυρώνεται με τελετή θρησκευτι¬ 
κού περιεχομένου, ούτως ώστε να α¬ 
ποκτήσει αυξημένι] σημασία η από¬ 
φαση της συνέλευσης. Στα 1615 ξα¬ 
ναγίνεται συνέλευση του κλήρου και 
του λαού που αυτί) τη φορά ασχο- 
λείται με θέματα ρύθμισης του εμπο¬ 
ρίου μέσω καθορισμού των μονάδων 
μέτρησης των πωλούμενων αγαθών. 
Εκτενή αναφορά σε συνέλευση των 
κατοίκων το 1638, που είχε οδυνηρές 
συνέπειες για τον ίδιο το χρονικο¬ 
γράφο, έχουμε στο χρονικό του πα- 
παΣυναδινού. 

«Τω αυτώ χρόνω, τον Φευ- 
ρουάριον μήναν, με εδίωξαν εμένα 
τον Παπασυναδινόν όλοι οι Χριστια¬ 
νοί και όλοι οι πολητία μικροί τε και 
μεγάλοι από τας Σέρρας και από το 
σπίτι μου και από την γυναίκα μου 
και από τα παιδία μου και από τα υ¬ 
πάρχοντα μου και από την πατρίδαν 
μου. Και σύνοδον έκαμαν και με έ¬ 
κριναν». 

Βλέπουμε να έχει δικαστικές αρμο¬ 
διότητες και η ίδια η συνέλευση, και 
όχι μόνο η διοίκτιση της κοινότητας. 

Μία άλλη κατεξοχήν αρμοδιότητα 
της συνέλευσης της ορθόδοξης κοι¬ 
νότητας ήταν η εκλογή προσωρινού 
μητροπολίτη, όταν για διάφορους λό¬ 
γους χήρευε η θέση. 

Το «Σύστημα ή Διαταγαί» της κοι¬ 
νότητας Μελενίκου, που εξέδωσε 
στα 1946 ο Π. Πέννας, ψηφίστηκε 
«κατά κοινήν ψήφον, απάσης της συ- 
νελεύσεως της εν Μακεδονία Πό- 
λεως Μελενίκου» την 1η Απριλίου 
του 1813. Εντυπωσιάζει η μεθοδι- 
κότητα και η επιμέλεια στη διατύ¬ 
πωση καθώς προηγείται το πρακτικό 


της συνέλευσης των κατοίκων, που 
έχει και ρόλο εισηγητικής έκθεσης 
θα έλεγε κανείς με σημερινούς 
όρους, και ακολουθεί το καταστατικό 
που περιέχει τριάντα άρθρα. Από το 
πρακτικό προκύπτει ανάγλυφα μια 
ζοφερή κατάσταση, όπου οι στόχοι 
της κοινότητας να καλύπτονται οι α¬ 
νάγκες για τη λειτουργία των εκκλη¬ 
σιών και των σχολείων και να βο- 
ηθούνται τα φτωχά μέλη της κοινό¬ 
τητας δεν έχουν επιτευχθεί. Γι’ αυτό 
και οι κάτοικοι συνειδητοποιούν την 
ανάγκη ενός καταστατικού το οποίο 
ορίζουν να τηρείται εφεξής με αυ¬ 
στηρότητα, συνοδεύοντας με κατά- 
ρες όποιους τυχόν αποπειραθούν να 
το καταστρατηγήσουν και με ευχές 



όσους το εφαρμόσουν πιστά. Στα 
πρώτα τρία άρθρα καθιερώνεται η 
δυνατότητα να γίνονται αντικείμενα 
δανεισμού τμήματα της περιουσίας 
της κοινότητας σε φερέγγυα άτομα, 
με ενέχυρο και τόκο που να μην 
ξεπερνάει το 12% ετιισίως. Τα ε¬ 
πόμενα τέσσερα άρθρα ρυθμίζουν τα 
της εκλογής των αρχόντων από ε¬ 
τήσια συνέλευση αντιπροσώπων. Οι 
είκοσι αυτοί εκλέκτορες εκλέγουν 
τρεις επιτρόπους και τρεις εφόρους. 
Οι αρμοδιότητες των αρχών αυτών, 
που έχουν ετήσια θητεία, καθο¬ 
ρίζονται στα άρθρα 824 του Κα¬ 
ταστατικού. Ορισμένες διαχειρι¬ 
στικές αρμοδιότιιτες σχετικά με την 
περιουσία των σχολείων, των εκ¬ 
κλησιών, την είσπραξη των φόρων 
και τη συγκέντρωση της βοήθειας για 
τους φτωχούς ασκούνται από κοινού 


από τους επιτρόπους και τους εφό¬ 
ρους. Άλλες πάλι ανήκουν μόνο 
στους επιτρόπους, είτε μόνο στους 
εφόρους. 

Από τις πρώτες ξεχωρίζουν η 
αρμοδιότητα να έχουν κλειδί από την 
«κάσσα» του κοινού (αρθ. 18) και να 
κρατούν ττ) σφραγίδα με την οποία 
σφραγίζονται όλα τα έγγραφα του 
Κοινού (αρθ. 29). 

Από τις δεύτερες η υποχρέωση των 
επιτρόπων να επισκέπτονται τα 
σχολεία δύο φορές το μήνα, να 
προνοούν για το διορισμό και τη 
μισθοδοσία των δασκάλων με 
χρήματα της κοινότητας (δωρεάν 
παιδεία) και να λαμβάνουν 
πειθαρχικά μέτρα έναντι των 
μαθητών (άρθρα 2Θ,21). Οι θέσεις 
αυτές αποτελούν τιμή και 
υποχρέωση ταυτόχρονα γΤ αυτούς 
που εκλέγονται, δεν είναι έμμισθες 
και η αποποίησή τους είναι δυνατή 
μόνον έναντι χρηματικού ποσού 
(μάλιστα αυτός που θα αρνηθεί 
χαρακτηρίζεται «διεστραμμένος» 
αρθ. 25). Οι εκλεγέντες λογοδοτούν 
ενώπιον ττ|ς συνέλευσης στο τέλος 
τιις θητείας τους, οπότε και γίνεται η 
εκλογή των νέων επιτρόπων και 
εφόρων. Παράταση της θητείας είναι 
δυνατή αν αυτό το ζητήσει η 
συνέλευση και το δεχτούν οι 
λογοδοτήσαντες (αρθ. 27). Το 
καταστατικό τελειώνει με 
διαδικαστικές ρυθμίσεις, ποινές για 
αμέλεια κατά την εκτέλεση των 
καθηκόντων και προβλέψεις για 
περιπτώσεις απουσίας εκτός 
Μελενίκου κάποιου από τους 
εφόρους ή τους επιτρόπους (αρθ. 
2831). 

Αξιολογώντας το καταστατικό, 
βλέπει κανείς να κυριαρχούν τα 
δημοκρατικά και φιλελεύθερα 
στοιχεία. Πρόκειται για πάντρεμα 
των καλύτερων στιγμών 
αμεσοδημοκρατικών παραδόσεων 
των ελληνικών κοινοτήτων, με ιδέες 
ευρωπαϊκήςδιαφωτιστικής 
προέλευσης που ευδοκιμούσαν στη 
Βαλκανική) και φορείς τους ήταν οι 

έμποροι που ταξίδευαν από και προς 
το Μελενίκο. Επίσης η εκκλησία 
χάνει τον πρωταρχικό της ρόλο 
καθώς ο μητροπολίτης έχει πλέον 
ρόλο απλώς επιβεβαιωτικό των 
αποφάσεων των επιτρόπων και των 
εφόρων κι έτσι αποτρέπονται 
διενέξεις που κατέληγαν εις βάρος 
των μελών της κοινότητας. Υπάρχει 
έντονο το στοιχείο της κοινωνικής 
κοινοτικής πρόνοιας και αυτό 
αντικατοπτρίζει ένα στενό δεσμό 
κοινωνικής αλληλεγγύης μεταξύ των 
κατοίκων αλλά και μια εμπιστοσύνη 
ότι οι εκλεγμένοι θα διαχειριστούν 
ευσυνείδητα τις κοινοτικές υπο¬ 
θέσεις. 

Με την υπόθεση του Χάττι- 
Χουμαγιούν στα 1856 και των 
εθνικών Κανονισμών στα 186Θ1862, 
τέθηκε σε κίνηση μια διαδικασία 
εισαγωγής και επιβολής ενιαίας 
οργάνωσης σε όλες τις κατά τόπους 
κοινότητες ορθόδοξων ελλήνων. Από 
αυτί] τΐ] διαδικασία δεν θα μπορούσε 
να μείνει έξω η κοινότητα των 
Σερρών. Ο πρώτος κανονισμός της, 
που συντάχθηκε υπό το καθεστώς 
των Εθνικών Κανονισμών, χρονο¬ 
λογείται στα 1877, επί μητροπολίτη 
Φιλοθέου Βρυενίου. Νέος κανο¬ 
νισμός ενημερώνεται από το Πατρι¬ 
αρχείο στα 1892. Οι κανονισμοί 
αυτοί έχουν χαθεί. Στα 19Θ2 
θεσπίζεται νέος κανονισμός με τον 
οποίο διοικήθηκε η κοινότητα, μέχρι 
τον ερχομό των ελληνικών στρατευ¬ 
μάτων. Ο τελευταίος έχει διασωθεί 
χειρόγραφος και εκκρεμεί η έκδοσή 
του. Σημαντικότατη πηγή για να 
ανασυνθέσουμε το περιεχόμενο των 
δύο απολεσθέντων κανονισμών είναι 
τα «Πρακτικά της εν Σέρραις Εξαρ¬ 
χίας των Μητροπολιτών Θεσσαλο¬ 
νίκης και Σερβίων και Κοζάνης». 
Εκεί παρουσιάζεται ανάγλυφη η 
έριδα που συγκλόνισε την πόλη των 
Σερρών ανάμεσα στα έτη 18901892. 

Η αιτία για αυτήν την έριδα ήταν η 
παλαιότερη διαμάχη μεταξύ «Τσι¬ 
πλάκηδων» (δηλαδή λαϊκών) και 
«Τσορμπατζήδων» (δηλαδή αριστο¬ 
κρατών), που οξύνθηκε με τις- 


προκλητικές παρεμβάσεις του 
μητροπολίτη στα κοινοτικά πράγ¬ 
ματα υπέρ της δεύτερης μερίδας. Ο 
Κωσταντίνος Βαφείδης με τον 
ερχομό στα 1888 ως μητροπολίτης 
παρέδωσε τη διοίκηση των σχολείων 
σε ομάδα εύπορων και προέβαινε σε 
διάφορες ενέργειες αμφίβολης νομι¬ 
μότητας. Η αποκορύφωση της δια¬ 
μάχης έρχεται στις 26 Απριλίου 
1891, όταν ο λαός μπαίνει στο 
μητροπολιτικό ναό των Αγίων 
Θεοδώρων και ο μητροπολίτης φυγα¬ 
δεύεται στη Μονή Τιμίου Προ¬ 
δρόμου. Τον Ιούλιο του 1891 οι δύο 
μητροπολίτες (Θεσσαλονίκης και 
Σερβίων και Κοζάνης) αναλαμ¬ 
βάνουν πρωτοβουλία να φέρουν σε 
επαφή τις δύο πλευρές. Αυτή την 



αγωνιώδη προσπάθεια, ιδίως του 
μητροπολίτη Κοζάνης, παρακο¬ 
λουθούμε στα «Πρακτικά» που 
διακρίνονται για το γλαφυρό ύφος 
αλλά και την ακρίβεια στη διατύ¬ 
πωση. 

Τα στοιχεία που προσφέρει για την 
κατάσταση της κοινότητας οδηγούν 
σε δύο κυρίως συμπεράσματα: 
αφενός μια ανοιχτή και περισσότερο 
δημοκρατική απ’ ότι παλιότερα 
έκφραση των διαφωνιών, που γίνεται 
εμφανής στις συναντήσεις που είχε 
καθεμία παράταξη ξεχωριστά με το 
μητροπολίτη και στις οποίες ο 
τρόπος που παρατίθενται τα αι¬ 
τήματα θυμίζει σύγχρονες καταστά¬ 
σεις διαπραγμάτευσης με λόγο, 
διαδικασίες και συγκεκριμένη τα¬ 
κτική για κάθε ομάδα (κάτι που δεν 
συνέβαινε την κλασική περίοδο της 


οθωμανικής κυριαρχίας). Αφετέρου, 
φαίνεται πως το καθεστώς των 
Εθνικών Κανονισμών έδωσε υπερ¬ 
βολικές εξουσίες στην τοπική 
εκκλησία, συνενώνοντας ουσιαστικά 
την πολιτική με τη θρησκευτική 
κοινότητα. Αυτό το σχήμα είχε 
αμφίβολη λειτουργικότητα και η 
επιτυχία του φαίνεται πως επαφιόταν 
στην καλή θέληση του μητροπολίτη 
να μην καταχραστεί τις εξουσίες του. 
Καλή θέληση που δεν υπήρχε στην 
περίπτωση των Σερρών και του 
Κωσταντίνου Βαφείδη. 

Μετά την αποκατάσταση της 
εκτροπηίς, ο κανονισμός του 1892, 
μαζί με τον μεταγενέστερο του 19Θ2, 
θα οδηγήσουν τις Σέρρες στο τέλος 
της οθωμανικής κυριαρχίας. Η σύ¬ 
ντομη (1912-1913) βουλγαρική κυ¬ 
ριαρχία θα δώσει τη θέση της στην 
ελληνική. Με την ένταξη των Σερ¬ 
ρών στην ελληνική κρατική οντό- 
ττιτα, η κοινότητα θα ακολουθήσει 
την ομογενοποιημέντ) πλέον θεσμική 
συγκρότηση που προέβλεπαν οι 
σχετικοί νόμοι για το σύνολο των 
ελληνικών εδαφών. 

Θ. Χαραλαμπίδης 



Το περιοδικό Ευτοπία θα εκδίδεται 
σταθερά κάθε τέσσερις μήνες, με 
εξαίρεση το 2ο τεύχος, το οποίο θα 
κυκλοφορήσει στις αρχές του 
προσεχούς Ιούνη. Όσοι από τους 
αναγνώστες επιθυμούν να γίνουν 
συνδρομητές, μπορούν να μας 
στέλνουν ταχυδρομικά, για ένα χρόνο 
συνδρομής (3 τεύχη), 1000 δρχ στην 
παρακάτω διεύθυνση: 

Περιοδικό Ευτοπία 
Τ.Θ. 72086 
Τ.Κ. 16310 
Ηλιούπουλη Αττικής 






















ΒΙΒΛΙΟΠΑΡΟΥΣΙΑΣΗ 


Τάκη Φωτόπουλου 

Η ΝΕΑ ΔΙΕΘΝΗΣ ΤΑΞΗ 
ΚΑΙ Η ΕΛΛΑΔΑ _ 

εκδ. Καστανιώτης 

Σ ήμερα είναι λίγοι οι διανοούμενοι 
κι ειδικά στη χώρα μας, που πέρα 
από τις κάθε λογής προσδέσεις στο 
άρμα των εκάστοτε εξουσιών, εξακο¬ 
λουθούν ν’ασκούν μια πραγματικά 
ανατρεπτική κριτική απέναντι στο κυρί¬ 
αρχο πολιτικό και οικονομικό μοντέλο 
και τις εκάστοτε εκδηλώσεις του, 
αδιαφορώντας για το τίμημα που αυτό 
συνεπάγεται. Σ’αυτή την κατηγορία 
ανήκει και ο Τάκης Φωτόπουλος, μια 
σημαντική περίπτωση έλληνα στοχαστή 
που ανδρώθηκε στο εξωτερικό, όπως και 
τόσοι άλλοι αρκετά γνωστοί σήμερα. 

Σπούδασε νομικά, πολιτικές και 
οικονομικές επιστήμες στο Πανε¬ 
πιστήμιο Αθηνών, αναπτύσσοντας πα¬ 
ράλληλα έντονη αντιΕΚΟΦική συν¬ 
δικαλιστική δραστηριότητα. Το 1966 
συνέχισε τις σπουδές του στην Αγγλία 
στο Εοηάοη εοΗοοΙ οΓ εοοηοητίοδ. Κατά 
τη διάρκεια της δικτατορίας δραστη¬ 
ριοποιήθηκε στις γραμμές του αντιδι- 
κτατορικού κινήματος στο Αονδίνο, 
όπου, μεταξύ άλλων, συνεργάστηκε με 
την εφημερίδα «Μαμή» που εκδίδετο 
από τις «Επαναστατικές Σοσιαλιστικές 
Ομάδες» (ΕΣΟ). Παράλληλα δίδαξε 
οικονομικές επιστήμες στο πανεπιστήμιο 
του Βόρειου Αονδίνου από το 1969 έως 
το 1989. Τα τελευταία χρόνια είναι ο 
εμπνευστής και ο γενικός υπεύθυνος 
σύνταξης του διεθνούς περιοδικού 
ριζοσπαστικής οικολογίας «Κοινωνία 
και Φύση» (που από το 8ο τεύχος του 
1996 συνεχίζεται ως «Δημοκρατία και 
Φύση»).Έχει γράψει τα βιβλία: 
«Εξαρτημένη ανάπτυξη -Η ελληνική 
περίπτωση», «Ο πόλεμος στον Κόλπο 
-Η πρώτη μάχη στη σύγκρουση Βορρά- 
Νότου» (Εξάντας) και «Η νεοφι¬ 
λελεύθερη συναίνεση και η κρίση της 
οικονομίας ανάπτυξης» (Γόρδιος). 
Σύντομα θα κυκλοφορήσει από τις 
εκδόσεις Καστανιώτη το τελευταίο έργο 
του: «Προς μία περιεκτική δημοκρατία: 
Η κρίση της οικονομίας ανάπτυξης και η 
ανάγκη για ένα νέο απελευθερωτικό 
πρόταγμα», όπου διατυπώνει σε μια πιο 
ώριμη μορφή τις θεωρητικές και πολι¬ 
τικές του θέσεις για την άμεση και 


οικονομική δημοκρατία, την υπέρβαση 
της οικονομίας της αγοράς αλλά και του 
κρατισμού, προς την κατεύθυνση μιας 
πραγματικά ορθολογικής κατανομής των 
πόρων και της πολιτικής ισχύος μεταξύ 
των συνομοσπονδιακά οργανωμένων και 
παραγωγικά αυτόνομων κοινοτήτων σε 
διεθνές επίπεδο. 

Τα κείμενα που περιέχονται στο βιβλίο 
για το οποίο μιλάμε εδώ πρωτοδη- 
μοσιεύτηκαν (εκτός από τρεις εξαι¬ 
ρέσεις) σαν δεκαπενθήμερες επιφυλλίδες 
στην εφημερίδα Ελευθεροτυπία από το 
1987 έως και το 1996. Ο κύριος στόχος 
του συγγραφέα είναι να ερμηνεύσει τη 
νέα διεθνή τάξη και τις επιπτώσεις για τη 
χώρα μας, εξετάζοντάς την μέσα από 
τρεις διαστάσεις: την πολιτική, την 
οικονομική και την ιδεολογική. Όπως 
γράφει χαρακτηριστικά ο ίδιος: 

Η Νέα Διεθνής Τάξη δεν είναι μόνο 
πολιτική, ως συνέπεια της κατάρ¬ 
ρευσης του «υπαρκτού» σοσια¬ 
λισμού και του αντίστοιχου τέλους 
του ψυχρού πολέμου. 

Εξίσου σημαντική είναι η οικο¬ 
νομική και ιδεολογική της διάσταση. 

Η διεθνοποίηση της οικονομίας της 
αγοράς και η καθολίκευση του 
οικονομικού προγράμματος της 
νεοφιλελεύθερης συναίνεσης οροθε¬ 
τούν την οικονομική διάστασή της. 
Αντίστοιχα, η μεταμοντέρνα μυθο¬ 
λογία του τέλους των ιδεολογίων 
προσδιορίζει την ιδεολογική της 
διάσταση. 

Το θεματικό πλαίσιο του βιβλίου είναι 
αρκετά ευρύ και περιλαμβάνει τη νέα 
παγκόσμια οικονομική τάξη και το ρόλο 
της Ελλάδας σ’αυτή, τη σημερινή 
κατάσταση της αριστεράς και την 
εξέλιξη του ελληνικού σοσιαλφιλε- 
λευθερισμού, την εγκληματικότητα και 
τα ναρκωτικά, τη διεθνή πολιτική και τη 
νέα Βαλκανική τάξη, την πολιτική των 
Μέσων Μαζικής «Ενημέρωσης» έως 
τους ποικίλους φονταμενταλισμούς και 
τις θρησκευτικές αναβιώσεις. 

Εκείνο που έχει ιδιαίτερη σημασία, 
πέρα από την οξύτητα των αναλύσεων 
και τη σχολαστική τεκμηρίωσή τους, 
είναι η απόπειρα άρθρωσης μέσα από 
την κριτική στην αντιπροσωπευτική 
διακυβέρνηση (που καταχρηστικά ονο¬ 
μάζεται σήμερα «αντιπροσωπευτική 
δημοκρατία») μιάς εναλλακτικής πολι¬ 
τικής πρότασης με κατεύθυνση το συνο- 


μοσπονδιακό κοινοτισμό για μια οικο¬ 
λογική και δημοκρατική κοινωνία. Στο 
τελευταίο άρθρο του βιβλίου με τίτλο 
«Για μία Δημοκρατική Οικολογική 
κοινωνία» ο συγγραφέας τονίζει τα εξής: 
Η κοινότητα θα μπορούσε να 
αποτελέσει τη θεμελιακή κοινωνική, 
πολιτική και οικονομική μονάδα 
πάνω στην οποία θα βασιζόταν ένας 
νέος τύπος κοινωνίας, δηλαδή ένα 
τρίτο κοινωνικό σύστημα πέρα από 
το σοσιαλιστικό κρατισμό και το 
νεοφιλελεύθερο καπιταλισμό. 
Εντούτις, μονολότι στο θεσμικό 
αυτό πλαίσιο οι κοινότητες υπο¬ 
τίθεται ότι είναι αυτοδύναμες, ένας 
υψηλός βαθμός ανταλλαγών μεταξύ 
τους είναι αναπόφευκτος και, σε ένα 
βαθμό, επιθυμητός. Αυτό σημαίνει 
ότι μερικές σημαντικές οικονο¬ 
μικές αποφάσεις πρέπει να παίρ- 
νονται στο περιφεριακό και το 
συνομοσπονδιακά επίπεδο, όταν δεν 
είναι δυνατή ή σκόπιμη η λήψη 
αποφάσεων στο τοπικό επίπεδο. 
Ακόμα, πέρα από τις οικονομικές 
αποφάσεις, δεν υπάρχει αμφιβολία 
ότι σημαντικά οικολογικά προβ¬ 
λήματα δεν είναι δυνατόν να 
επιλυθούν στο τοπικό επίπεδο. Η νέα 
αντίληψη της δημοκρατίας που 
βασίζεται στην κοινότητα δεν είναι 
τοπικιστική. Το τέταρτο λοιπόν θε¬ 
μελιακό στοιχείο της σύγχρονης 
αυτής αντίληψης της δημοκρατίας 
είναι ο συνομοσπονδισμός, δηλαδή 
η ανάγκη συνομοσπονδιοποίησης 
των κοινοτήτων, που οργανώνονται 
και λειτουργούν με βάση τη δημο¬ 
κρατική αρχή. 

Δημήτρης Μουστάκης 



ΤΕΤΡΑΜΗΝΙΑΙΑ ΠΕΡΙΟΔΙΚΗ ΕΚΔΟΣΗ 

Ταχυδρομική διεύθυνση: 

Περιοδικό Ευτοπία 
Τ.Θ. 72086 
Τ.Κ. 16310 
Ηλιούττολη Αττικής 

Ηλεκτρονική διεύθυνση: 

